
Fundacion Lotto pa Deporte ta logrando pasonan grandi y historico cu 
ta beneficia deporte di Aruba y nos deportistanan 


Recientemente, Minister 
di Enseñansa y Deporte 
Endy Croes a asisti na 
un reunion di Hunta di 
Supervision hunto cu e 
bestuur di Fundacion Lot- 
to pa Deporte. Durante e 
reunion, e bestuur a con- 
firma cu a finalisa Cuen- 
ta Anual (Jaarrekening) 
2020, Cuenta Anual 2021 y 
Cuenta Anual 2022. 


Nan a splica cu e manera cu 
nan a ricibi Lotto pa Deporte 
di e maneho anterior na aña 
2021, a costa nan hopi trabou. 
Mirando cu tabatin dos dife- 
rente administracion, tabata 


dificil pa pone nan hunto pa 
tin e cuentanan anual na tem- 
po. Pues, nan ta sumamente 


contento cu e maniobra cu 
nan a haci pa haal in e trabou- 
nan atrasa. Tambe, nan a haci 


un promesa cu dentro di dos 
luna Cuenta Anual (Jaarrek- 
ening) 2023 lo ta cla y aproba. 
Fuera di esaki, nan a garantisa 
cu desde otro aña den e luna 
di juni, Cuenta Anual 2024 lo 
ta cla, cumpliendo cu e Statu- 
ut. Nan a splica cu e maneho 
anterior di Lotto pa Deporte 
tabatin “credit line” na banco 
y tabata constantemente den 
cora. Un total di 1.6 miyon 
florin den cora, cual tabata 
costa Lotto 15 mil florin di in- 
teres pa luna. Den transcurso 
di 1 aña y mey, a logra bah’e 
na 0 bek. Actualmente nan no 
ta uzando “credit line” y tin 
un maneho coherente cu ta 


scapa hopi placa cu por uza pa 
deporte. Fuera di esaki, nan a 
splica loke nan tin reserva pa 
e proyectonan y pa Stichting 
Sportsubsidie Aruba (SSA). E 
aña aki SSA a ricibi pa prome 
biaha den historia 4.3 miyon 
florin. Pues ta logrando pa- 
sonan grandi y historico. E 
mandatario di Deporte a ex- 
presa cu e ta hopi contento cu 
e presentacion cu el a ricibi y 
ta felicita nan pa e fase nobo 
cu nan ta bayendo aden cu e 
traspaso di Lotto den su to- 
talidad, di acuerdo e contract- 
nan firma cu CBN. 


Ministerio di Salud Publico ta anuncia cu ta den ultimo fase pa logra 
importacion di carni di baca for di Colombia 


Minister di Turismo y 
Salud Publico, Sr. Dan- 
gui Oduber, tin e placer 
di anuncia cu ta den e 
fase final di evaluacion 
pa por reanuda importa- 
cion di carni di baca for di 
Colombia. Pa por a yega 
na e fase aki a sigui un 
proceso amplio y respon- 
sabel pa por garantisa e 
seguridad sanitario di e 
carni. Actualmente por 
importa solamente carni 
for di abattoirnan di Mer- 
ca of paisnan miembro di 
Union Europeo, of for di 
abattoirnan cu ta autorisa 
pa exporta pa Merca of 
Union Europeo. 


Den cuadro di e evaluacion pa 
por reanuda importacion di 
carni di baca for di Colombia, 
na mei aña pasa representan- 
tenan di Ministerio di Tur- 
ismo y Salud Publico a forma 
parti di e Mision Comercial 
cu a bishita Colombia, cual 
a ser organisa pa Ministerio 
di Asuntonan Economico, 
Comunicacion y Desaroyo 
Sostenibel, conhuntamente 
cu Camara di Comercio di 
Aruba, den cooperacion cu 
Embahada di Reino y Hol- 
land House na Bogota. 


Durante e Mision Comercial 
a tene reunionnan cu entre 
otro e instancianan concerni, 
esta e Instituto Nacional de 
Vigilancia y Alimentos (IN- 
VIMA), y e Instituto Colom- 
biano Agropecuario (ICA). 
Tambe a haya varios presen- 
tacion di representantenan 
di e sector agropecuario y a 
bishita entre otro un labo- 
ratorio moderno cu ta haci 


pruebanan pa garantisa segu- 
ridad y calidad di carni. 


Durante dicho bishita por 
a constata a prima bista cu 
Colombia den transcurso di 
añanan a construi un sistema 
di supervision di seguridad y 
calidad di carni pa consumo 
humano di alto nivel, y a base 
di esey ta exporta pa como 84 
pais rond mundo, incluyen- 
do nos hermana isla Corsou. 
Tambe a constata cu varios 
compania cu tin abattoir y 
ta exporta desde Colombia, 
ta companianan multinacio- 
nal cu standardnan halto di 
calidad cu ya ta exporta varios 
otro producto alimenticio pa 
Aruba y/of ta exporta carni pa 
Aruba for di nan plantanan 
estableci den otro paisnan. 


Den cuadro di e evaluacion 
pa por reanuda importacion 
di carni di baca for di Co- 
lombia, recientemente repre- 
sentantenan di Ministerio di 
Turismo y Salud Publico, y di 
Departamento Veterinario, a 
forma parti como observador 
di un auditoria di e Organi- 
sacion Ehecutivo di Asun- 
tonan Veterinario di Corsou, 
di abattoirnan na Colombia. 


Den cuadro di e auditoria aki 
e Organisacion a ser asisti pa 
un experto di e “Nederlandse 
Voedsel en Warenautoriteit”. 
A base di e bishita ey por a 
confirma hunto cu exper- 
tonan for di Reino Hulan- 
des e calidad di e sistema di 
supervision di Colombia pa 
cu e seguridad y calidad di 
carni pa consumo humano. 
Ademas tin un otro desaroyo 
relevante: Colombia a avansa 
medio juli 2024 di “Step 3B” 
pa “Step 4” di e evaluacion 
di USDA (cu ta consisti di 
6 “Steps”), cual ta demostra 
cu Colombia ta avansando 
den su esfuersonan continuo 
pa den un futuro lo por bay 
exporta carni pa e mercado 
Mericano. 


Awo Ministerio di Turismo y 
Salud Publico a yega na e fase 
final, cual ta stipula e termi- 
nonan di exportacion a base 
di un acuerdo bilateral (“Pro- 
tocol Sanitario”) den cual ta 
acorda e exigencianan pa por 
garantisa e proceso di expor- 
tacion conforme standard- 
nan halto di calidad y segu- 
ridad. Ministerio di Turismo 
y Salud Publico ta den e fase 
final di e proceso aki, y ta den 


dialogo cu tur e instancianan 
concerni pa finalisa y logra e 
cambio aki. 


Pues Ministerio di Turismo y 
Salud Publico, den coopera- 
cion cu Ministerio di Asun- 
tonan Economico, Comuni- 
cacion y Desaroyo Sosteni- 
bel, y den consulta cu varios 
instancia Gubernamental den 
Reino Hulandes y di Colom- 
bia, ta sumamente avansa riba 
tema di importacion di carni 
di baca for di Colombia, y ta 
premira cu, despues di como 
20 aña, pronto lo por reanuda 


esaki. 
E iniciativa pa importa carni 
di baca for di Colombia tawa- 
ta pa largo tempo un e deseo 
di Minister Dangui Oduber 
y Gabinete Wever-Croes, pa 
asina e mercado lo por of- 
rece carni na un miho prijs 
na e comunidad di Aruba. 
Pa medio di e cambio den e 
maneho di importacion, pues 
ta bay logra ofrece un opcion 
mas di unda carni di baca lo 
por ser importa, asina crean- 
do variedad y yuda na baha e 
costo di bida pa varios hogar 
aki na Aruba. 

Despues di ciere completo diabierna, aeropuerto a habri diasabra cu 
filanan largo di hasta cuater ora 


Manera ta conoci diabier- 
na Aeropuerto Internacio- 
nal Reina Beatrix a cera 
su portanan pa motibo di 
un problema inespera cu 
e sistema di airco. For di 
oranan di mainta e aero- 
puerto a anuncia esaki 
ariba nan pagina di Face- 
book y despues di varios 
actualisacion finalmente 
a anuncia cu e aeropuerto 
lo keda cera te diasabra 
mainta. 


E ciere di aeropuerto a oca- 
siona un caos total. Ningun 
vuelo no tabata sali ni drenta, 
vuelonan a wordo cancela pa 
motibo di esaki alrededor di 
cuater mil pasahero a keda 
pega na Aruba. 


Segun e aeropuerto a anuncia 
inicialmente, “a motibo di se- 
guridad y comodidad, nos ta 
pidi tur pasahero cu ainda no 
a yega airport pa nan abstene 
di bin airport na e momen- 
tonan aki. Nos ta monitor 
e situacion di cerca y nos lo 
proporciona actualisacionnan 
asina cu tin mas informacion 
disponibel.” 


Esaki a ocasiona un ola di re- 
accion di parti di turistanan 
cu tabata frustra, preocupa 
y malcontento. Ariba red- 
nan social hopi turista tabata 
puntra kico tabata bay haci pa 
loke ta trata acomodacion pa 
esnan cu nan vuelo a wordo 
cancela y mester keda Aruba 
un anochi extra. Hopi tambe 
a cuestion pakico mester a 
stop tur operacion di e aero- 
puerto pa motibo di fayo cu e 
sistema di airco. 


Esaki sigur tabata un incon- 
veniente grandi pa hopi tur- 
ista cu mester a bandona e isla 
diabierna, pero no por a haci 
esaki. Mientras cu otronan a 
señala cu ta inaceptabel cu e 
aeropuerto no tin un plan di 
emergencia na luga pa ora cu 
problemanan inespera di e 
magnitud aki sucede. 


Durante conferencia di pren- 
sa diabierna atardi tema di 
aeropuerto a indica cu e aero- 
puerto lo asumi e costonan 
di alohamento y di e reserva- 
cionnan nobo di vuelonan di 
e pasaheronan a traves di cada 
aerolinea. Na mesun mo- 
mento a provee mas detaye 
tocante e decision pa cera e 
aeropuerto. 


Segun e voceronan, e aero- 
puerto a dicidi pa cera su 
porta pa resto di dia debi 
principalmente na e falta di 


suficiente acomodacion y se- 
guridad pa pasaheronan. Nan 
a enfatisa cu e entrada di mas 
pasahero for di afo lo pone 
demasiado presion riba ho- 
telnan y airbnb, cual ya caba 
mester a traha luga pa alrede- 
dor di cuater mil pasahero cu 
inesperadamente a keda pega 
na Aruba. 


E fayo tecnico cu a causa e 
interupcion grandi den op- 
eracion tabata den tuberia di 
e enfriador principal boa tera, 
cual a kibra y a causa calenta- 
mento den e terminalnan y 
e sistema di BMS (building 
managing system) di e aero- 
puerto a cuminsa presenta 
erornan. Como resultado, 
esaki a presenta un problema 
pa seguridad di pasaheronan, 
como cu e vloernan por bira 
muha debi na condensacion. 


Aeropuerto a enfatisa cu debi 
na e strobacion, solamente 
ocho pa nuebe vuelo so a 
bula diabierna, lagando atras 
e aproximadamente 30 vuelo 
restante. Como resultado, di- 
asabra aeropuerto tabata mas 
druk ainda, acomodando e 
cuater mil pasaheronan cu a 
perde nan vuelo, ademas di 
aproximadamente cinco mil 
pasahero mas cu a plania pa 
bula diasabra. 


Ariba rednan social turistan- 
an tabata busca informacion 
tocante con e situacion na 
aeropuerto tabata diasabra 
mainta. Varios pasahero ta- 
bata publica status di e situa- 
cion pa asina yuda esnan cu 
ta buscando informacion to- 
cante entre otro ki ora pa yega 
aeropuerto pa nan no perde 
nan vuelo un biaha mas pa 
motibo di filanan largo. 


Ariba nan pagina di Facebook 
aeropuerto a anuncia pa 8or 
di mainta cu nan ta comple- 
tamente operativo y cu tur 
vuelo lo ta tumando luga 
segun schedule. Ademas di 
esaki nan a agrega vuelonan 


adicional cu varios aerolinea 
pa acomoda e pasaheronan cu 
a wordo afecta pa motibo di 
vuelonan cancela. 


E demanda tabata halto di- 
asabra mainta y aeropuerto a 
anuncia cu tin posibilidad cu 
no tur pasahero lo por wordo 
acomoda e dia ey. 


Segun diferente publicacion 
ariba rednan social, e filanan 
tabata largo y turistanan mes- 
ter a warda oras den fila para 
pa por a drenta paden y haci 
proceso di check in y logra 
subi nan avion. 


Un gran cantidad di turista 
tabata indica cu e tempo pa 
warda den fila tabata hopi 
largo. Algun a indica cu nan 
mester a warda mas di un 
ora djis pa yega na e balie pa 
check in y haya nan boarding 
pass. Otronan tabata expresa 
nan frustracion pa e tempo 
largo cu nan mester a warda, 
ademas cu mester a warda 
pafo den solo. 


“Mi a warda den fila pa cuater 
ora, personanan ta yega dren- 
ta den e fila y no tin control 
di e entrada Mericano,” un 
usuario a señala. 


Otro a indica cu e situacion 
tabata un desaster y a reco- 
menda demas turistanan pa 
bin cu bastante tempo adel- 
anta y pa tin hopi pasenshi. 


“Mi no por compronde dicon 
un isla popular cu ta depende 
riba turismo no tin un plan di 
emergencia na luga... bo kier 
ta un hungado grandi den 
e industria di turismo actua 
manera un” ; “Aruba a crece 
rapidamente y e aeropuerto 
no ta capaz di mantene su 
mes na e demanda” ; “Habri 
bek y operacional, huh? Ki 
desaster esaki ta,” tabata al- 
gun otro reaccion di e pasa- 
heronan. 


Di otro banda tabatin tur- 


istanan cu tabata compronde 
e situacion y a gradici e staff 
di aeropuerto pa haci nan 
miho esfuerso pa soluciona e 
situacion y regla alohamento 
y vuelonan nobo pa e pasa- 
heronan cu a keda pega. 


Pa ayera diadomingo ya e 
situacion tabata back na nor- 
malidad, segun indicacion di 
turistanan ariba rednan so- 
cial. 


Esaki no ta prome biaha e aña 
aki cu e aeropuerto ta encon- 
tra e tipo di problema aki. 


Den luna di januari caba taba- 
tin un problema similar locu- 
al a afecta e operacionnan di e 
aeropuerto drasticamente. 


Like us on 
Facebook 


facebook.com/bondianoticia 

Dia 24 di augustus Aruba ta celebra oficialmente 200 aña di Oranjestad 


E celebracion di 200 di 
aña di Oranjestad ta acer- 
cando rapidamente, un 
evento cu Stichting Ran- 
cho tin algun tempo caba 
ta promocion y organisa. 
Clifford Rosa, presidente 
di Stichting Rancho ta 
elabora un poco mas to- 
cante e celebracion aki y 
kico por spera. 


En conexion cu e celebracion 
di 200 aña di Oranjestad, dia 
24 di mei ultimo e fundacion 
a anuncia cu nan a firma un 
acuerdo pa haci uso di e edifi- 
cio Nikky Habibe den Oran- 
jestad y cual lo fungi como 
e centro di informacion pa e 
celebracion aki. 


Rosa a splica cu e edicion aki 
no solamente ta special pa 
motibo cu e ta un donacion 
cu e fundacion a ricibi for 
di un comerciante, pero e ta 
special tambe pasobra e tin su 
parti historico ya cu e tabata 
un di e prome supermerca- 
donan den Oranjestad. 


El a sigui splica cu dia 24 di 
augustus ta e dia cu nan lo 
ta celebrando e 200 aña di 
Oranjestad. El a indica cu 
desde cu nan a habri e centro 
di informacion nan ta haya 
hopi bishitante pasobra nan 
tin e prome exposicion di Ar- 
chivo Nacional caminda cu 
hunto cu potretnan di e fun- 
dacion mes, nan ta ilustra e 
pasado y e presente, y asina e 
bishitantenan por wak e dife- 
rencia con Oranjestad tabata 
antes y con el a bira, con e ta 
awendia. 


Rosa a resalta cu no ta trata 
solamente di e pasado y his- 
toria, pero nan ta pensa tambe 
riba e parti di kico ta bay bira 
futuro di Oranjestad. “Den 
esey nos ta haci nos trabao 
pa asina nos por conscien- 
tisa nos comunidad y tambe 
combersa cu nos comunidad 
pa asina ey nos haya tambe 
mas informacion di e hende- 
nan cu a biba den Oranjes- 
tad,” el a indica. 


El a splica cu aunke nan tin 
informacion den nan ar- 
chivo, hopi biaha esey no ta 
duna nan e contenido di kico 
e hendenan a biba. El a men- 
ciona cu mescos cu nan a haci 
den Rancho pa conoce mas di 
e historia y pasado di Rancho 
y pa wak kico tur a pasa den e 
parti historico, aworaki tam- 
be pa Oranjestad nan ta haci 
mescos. “Tur esaki pa nos 
por celebra algo unico cu ta 
e 200 aña di Oranejstad,” el a 
agrega. 


Rosa a remarca cu informa- 
cion di historia di Oranjestad 
ta importante pasobra nan ta 
planificando kico ta bay bira e 
futuro di Oranjestad miran- 
do cu e ta e capital di Aruba. 
El a remarca cu como capital, 
e ciudad mester tin su regu- 
lacion, y mester tin hende 
activo manehando e sistema 
urbano y esey ta locual fun- 
dacion Rancho ta trahando 
duro riba dje, pa tin e capaci- 
dad pa por haci e maneho di 
Oranjestad pa e bira un ciu- 
dad protegi tambe. 


“E parti patrimonial, e mon- 
umentonan mester di aten- 
cion, pero su historia tambe 
ta hopi importante pa ta bon 
documenta y tur esey nos ta 
haci aki na e centro,” el a sub- 
raya. 


Pa loke ta trata cooperacion 
cu departamentonan di go- 
bierno, el a indica cu den e 
casa aki nan ta haya sosten di 
e departamentonan di gobi- 
erno, pero cu gobierno mes, 
el a agrega, eigenlijk no tin 
cooperacion pasobra e fun- 
dacion a ser avisa cu gobierno 
no lo tin mucho tempo pa e 


celebracion aki. 


Pero el a resalta cu mirando 
cu e celebracion ta bay un aña 
largo, despues di 24 di augus- 
tus toch lo por tin un proceso 
di cooperacion. “Un proceso 
cu bo tin un aña di celebra- 
cion y hopi cos lo bay sucede 
y mas conscientisacion y edu- 
cacion tocante nos historia, 
nos herencia, y esey ta nec- 
esario,” el a resalta. 


Rosa a indica cu nan ta hab- 
ri pa duna informacion na 
diferente instancia y tambe 
scolnan. El a splica cu actual- 
mente nan a haci nan presen- 
tacion hunto cu Biblioteca 
Nacional na cas di adultonan 
mayor pa wak si e material cu 
nan a crea pa e presentacion 
ta apto pa educacion. 


Lamentablemente, el a in- 
dica, actualmente nan no tin 
boluntario of e forsa humano 
tampoco pa bay na e scolnan 
of otro luganan pa duna nan 
presentacion pasobra tur esey 
ta trabou pisa, e ta rekeri hopi 
trabou pa planifica e baymen- 
to na scol of pa scolnan bin na 
e centro y ricibi un presenta- 


cion. 
Pa aworaki e centro di infor- 
macion ta habri tur diabierna 
for di 6or di atardi en adelan- 
te ta caminda localnan ta yega 
y ta comparti e informacion. 


El a agrega cu si logra haya 
boluntario, e meta ta pa habri 
e centro di informacion di 
10or di mainta pa 2or di atar- 
di mirando cu esey ta e orario 
cu e tram ta core y door cu 
tram ta core e por trece tan- 
to e localnan, como tambe e 
turistanan. 


E mision di e fundacion ta 
pa crea un union alegre y pa 
involucra tur hende cu ta 


conoci cu Aruba di un of otro 
manera pa contribui hunto 
y celebra den forma epico y 
unico den bida e bicentenario 
di Oranjestad e aña aki. 


LOCAL/COLOfOn A5 


Dialuna 12 augustus 2024 


Adres: Weststraat #22 
Tel: 582-7800 
Email: noticia@bondia.com 
aviso@bondia.com 


Redaccion 


noticia@bondia.com 


Ehecutivo di Benta 


sulaika.croes@cspnv.com 


Administracion 
accounting@bondia.com 


Pre Press 


Press 


Afiliacion 


Sociedad Interamerica 
di Prensa (SIP) 


Juan Luis Pinto 


Aviso y Arte 


Sandra Loefstop 


Lisa Tromp 


Mariette Engelhart 


Martha Arteta de Ariza 


Coleccion 


Evelinda de Cuba - Tromp 


Luis Fernando Arenas (Hefe) 
Pablo Libre 


D IR E C C IO N 


Roland Schenker (Hefe) 
Omar Ramirez 
Martin Boekhoudt 
Francis Dirksz 


Distribucion 


Jenny Kelly 


Assiociated Press 
Ret Karibense 


Data Key 


Colaboracion 


Editor 
Caribbean Speed Printers N.V. 
Aruba Bank N.V. Acc. #332668 
Caribbean Mercantile Bank N.V. 
Acc. #23951903 
RBC Royal Bank Acc. #13307728 


BON DIA ARUBA ta un corant 
redacta y imprimi na Aruba y ta 
obenibel di dialuna te cu diasabra. 
Ningun contenido por wordo reproduci 
sin permiso di editor. 


Website: www.bondia.com 
Facebook: @bondianoticia 


Operations Manager 


Leo Maduro 


Pilar Flores (hefe di redaccion) 


Andreina Morillo 


Departamento Digital 


Sulaika Croes 


Instagram:bondiaaruba 


Angenette Figuereo (closer editor) 


info@bondia.com 


Raisa Montilla 
Oriana Geerman 


DAO ta conmemora ‘Dia Internacional di Hubentud’ y ta 
presenta e datonan mas recien di hobennan activo riba 
Aruba su mercado laboral 


12 di augustus, Dia Inter- 
nacional di Hubentud, ta e 
fecha unda mundialmente 
ta celebra hende hoben. 
Den cuadro di Aruba su 
compromiso haci pa cu e 
accionnan necesario pa 
logra e Metanan di Desa- 
royo Sostenibel (Sustain- 
able Development Goals 
- SDGs), Directie Arbeid 
en Onderzoek (DAO) ta 
conmemora ‘Dia Interna- 
cional di Hubentud 2024’ 
y alabes ta comparti algun 
dato riba e contribucion 
importante haci pa ho- 
bennan na Aruba. E SDGs 
ta consisti di 17 meta for- 
mula cu e proposito pa 
trece desaroyo balansa na 
paisnan. DAO ta ilustra 
cu e siguiente datonan e 
importancia di Goal 8 De- 
cent Work and Economic 
Growth. 


Desde aña 1999, United Na- 
tions (UN) a proclama 12 di 
augustus como ‘Dia Interna- 
cional di Hubentud’. E tema 
pa aña 2024 ta ‘From Clicks 
to Progress: Youth Digital 
Pathways 
for 
Sustainable 
Development’. E tema aki ta 
enfatisa e contribucion cru- 
cial di hobennan pa locual 
ta e conexion clave entre 
digitalisacion y e aceleracion 
di e progreso necesario pa 
logra e metanan sostenibel (e 
SDGs). 


UN ta elabora cu tecnolo- 
gia manera celular, plata- 
formanan digital, y innova- 
cion emergente riba tereno 
di inteligencia artificial, tin 
un efecto crucial riba e pro- 
greso di e SDGs. E data cu 
ta genera for di interaccion 
ta fundamental pa locual ta 
e transformacion digital, y ta 


permiti tambe pa tuma de- 
cisionnan importante a base 
di evidencia cientifico. UN 
ta comparti un hecho indi- 
cando cu tecnologia digital y 
data ta contribui por lo me- 
nos cu 70% na e obhetivonan 
di e 169 SDGs. Esaki ta trece 
cune un impacto profundo 
(y positivo) pa e dimension 
economico, social y di medio 
ambiente. 


Ta considera e hobennan e 
‘digital natives’, nan a lanta y 
crece cu e tecnologianan aki. 
E habilidad pa adopta y inno- 
va tecnologianan nobo ta un 
talento remarcabel di hoben- 
nan. Segun cu e deadline pa 
locual ta e SDGs ta acercando 
(aña 2030), UN ta enfatisa 
cu ta e grupo demografico di 
hoben cual lo haci uzo di e 
poder transformativo di tec- 
nologia pa asina atende cu e 


retonan cu nos mundo mod- 
erno ta enfrenta. 


Pa locual ta e Goal 8. Decent 
Work and Economic Growth 
e cifranan mas recien ta ilus- 
tra algun desaroyo positivo 
pa e hobennan (esnan 15 pa 
24 aña di edad). Segun e En- 
cuesta Forsa Laboral di 2023, 
e tasa di participacion ta 
40.2%, un aumento di 5.2% 
compara cu e aña anterior. E 
tasa di inactividad pa 2023 ta 
59.8%, un reduccion di 4.7% 
cual ta indica un crecemento 
di e cantidad hobennan riba e 
mercado laboral. 


E tasa di desempleo segun 
e Encuesta Forsa Laboral di 
2023 pa hende hoben riba e 
mercado laboral ta 11.1%. E 
trahado hoben ta mas vul- 
nerabel pa turbulencia eco- 
nomico, compara cu e traha- 
donan cu mas aña di experi- 
encia y servicio. Un ehempel 
di e vulnerabilidad aki ta cu 
den aña 2020 e grupo mas 
impacta pa desempleo tawata 
e esnan di 15 pa 24 aña di 
edad cu a yega un cifra di de- 
sempleo di 25.9%. 


Tambe e tasa di e hobenan cu 
no ta no ta emplea, ni ta den 
training o educacion, esaki 
ta e asina yama NEET rate 
(Not in Employment, Edu- 
cation or Training) aña 2023 
a midi na 7.8% Na aña 2019 
esaki tawata 10.7% y na aña 
2022 esaki tawata 7.4%. E 
grupo aki ta uno vulnerabel y 
ta rekeri mas atencion y guia 
pa locual ta nan desaroyo. 
Nan contribucion ta esencial 
pa progreso di e comunidad 
cu nan ta forma parti di dje. 


E siguiente ilustracionnan ta 
duna un bista amplio riba e 
sectornan unda hobennan ta 
labora y cual funcion nan ta 
eherce riba e mercado lab- 
oral. Por mira den e siguien- 
te ilustracion e sectornan (a 
base di e categorisacion di 
International Labor Organi- 
zation) unda cu esnan 15 pa 
24 aña ta mas tanto emplea. 


Nos sector di hotel y restau- 
rant (accommodation and 
food services), cu ta e sec- 
tor mas grandi di empleo 
na Aruba, ta duna rond 10% 
di nos hobennan empleo. 
Den e siguiente ilustracion 
por mira cu un parti grandi 
(20%) di e hobennan di 15 – 
24 aña ta labora den e grupo 
di funcion: ‘service and sales 
workers’. 

Minister Rocco Tjon: 
A ricibi bishita di minister di Husticia di Curaçao den cuadro di Operation 
Command Center 


Diahuebs mainta, Min- 
ister di Husticia y Asun- 
tonan Social Sr. Rocco 
Tjon, a ricibi Minister di 
Husticia di Curaçao Sr. 
Shalten Hato conhunta- 
mente cu su delegacion, 
pa asina comparti infor- 
macion y “best practices” 
den cuadro di nos Opera- 
tion Command Center. A 
percura pa ricibi un pre- 
sentacion amplio for di 
Cuerpo Policial, Bossi, Se- 
tar y ELMAR, kendenan 
ta e partnernan clave den 
henter e proyecto di Op- 
eration Command Center. 


Manera ta conoci, e proyec- 
to aki a inicia na aña 2022, y 
ta consisti di diferente fase, 
di cual awe Aruba tin alred- 
edor di 300 camara caba pega 
rond di Aruba. Henter e area 
hotelero, binnenstad di San 
Nicolas como tambe e dife- 
rente wardanan di polis y 40 


luganan strategico rond di 
Aruba, tin camara. Aworaki 
e binnenstad di playa ta den 
ehecucion y lo sigui amplia 
esaki, a traves di diferente 
procesonan. 


Banda di esaki, a duna un bi- 
sta tambe di con ta bay percu- 
ra pa e procesonan nobo cu ta 
bay forma parti di e reorgani- 
sacion di Cuerpo Policial, ta 


bay ta den practica. Lo bay 
conta cu un centrale meldka- 
mer, “call takers”, “dispatch- 
ers”, como tambe radarkam- 
er, di cual forma ta bay duna 
contenido na traha a traves di 
“real-time intelligence”. Esa- 
ki ta sumamente importante 
pa asina por resolve casonan 
mucho mas lihe. Tambe, e 
procesonan pa resolve caso- 
nan lo bay ta hopi mas efici- 


ente, y por brinda e polisnan 
cu ta traha riba caya cu infor- 
macion real. Esaki ta nifica, 
informacion di actonan cu ta 
sosode na e momento actual, 
cual ta bay percura tambe pa e 
siguridad di e propio Agente 
Policial. 


E desaroyo aki ta uno suma- 
mente importante, caminda 
colega di Curaçao ta bin 


bishita Aruba. Aruba tam- 
be ta haya asistencia for di 
Curaçao, 
actualmente 
tin 
un proyecto andando den 
cuadro di ACTPOL di cual 
Aruba ta ricibi asistencia for 
di Curaçao. E intercambion- 
an aki ta percura cu nos por 
combati criminalidad mucho 
mas miho y eficiente, na nivel 
local como tambe regional. 


Minister Endy Croes: 
A trata diferente punto importante durante e 
reunion cu Departamento di Enseñansa Aruba 


Recientemente, Minister 
di Enseñansa y Deporte 
Endy Croes a comparti in- 
formacion di e reunion se- 
manal cu directora di De- 
partamento di Enseñansa 
Aruba Sra. Anne-Marie 
Proveyer – Groot, direc- 
tora suplente Sra. Sheila 
Maduro y Sra. Gina Ras – 
de Kort, unda a trata dife- 
rente punto importante 
relaciona cu enseñansa di 
Aruba. 


Tambe a alinea e maneho di 


enseñansa den su totalidad 
den preparacion pa e aña es- 
colar 2024 -2025. Ademas 
di esaki, a trata diferente 
proyecto entre otro, e “Hon- 
den Project” cu lo wordo 
lansa den luna di september 
proximo. 
Den 
transcurso 
di e simannan nos dilanti lo 
duna mas informacion di e 
proyecto aki. Tambe a trata e 
proyecto di Maneho di Idio- 
ma, unda cu e alumnonan di 
klas 1 di scol basico entrante 
e aña escolar nobo lo siña lesa 
y skirbi na Papiamento. 


Ademas di esaki, a trata dife- 
rente peticion cu ta pega en- 
tre otro, Xavier University 
School of Medicine Aruba, 
unda a trata e inkietud aki 
pa trece un solucion. Fuera 
di esaki, a trata e proyecto 
di digitalisacion, unda cu na 
inicio di luna di september 
proximo DEA tin un reunion 
cu FUTURA pa trata e parti 
di digitalisacion y tecnologia 
pa alinea e vision den totali- 
dad. 
Tambe a repasa diferente pun- 
to di interes di e Doorlichting 


Rapport manera, e avancenan 
di e leynan cu ta den proceso 
di modernisacion. Sr. Luut- 
sen de Vries ta trahando riba 
e proyecto di modernisacion 
di nos leynan di enseñansa, 
cual ta recomendacion 11 di 
e Doorlichting Rapport. A 
repasa e puntonan di interes 


pa e di dos mita di aña, esta 
di luna di augustus te cu de- 
cember 2024 “Sigur por mira 
atras riba un otro reunion 
fructifero hunto cu DEA al 
respecto di e maneho di ense- 
ñansa den su totalidad,” Min- 
ister Endy Croes a finalisa. 


Minister Geoffrey Wever: 
Mas aplicante pa prestamonan na interes abao via Agri Fund Aruba 


Pa soluciona e necesidad 
pa acceso na financiamen- 
to atractivo pa empresari- 
onan den Agricultura co- 
mercial, gobierno hunto 
cu Qredits a establece un 
fondo yama Agri Fund. 
Meta di e Agri Fund ta 
pa facilita financiamento 
na un interes atractivo pa 
(futuro) 
empresarionan 
den e sector di agricultura 
di Aruba. Cu e Agri Fund, 
Aruba ta pionero den 
maneho pa stimula na un 


manera concreto e poten- 
cial economico di e sector 
aki. 


E Agri Fund lo ofrece finan- 
ciamento na un interes reduci 
di 2% pa sumanan entre Afl. 
5,000 y Afl. 200,000. E suma 
total den e fondo ta 3 miyon 
florin pa financia e sector di 
agricultura comercial. 


Desde inauguracion di e 
fondo agricola Agrifund na 
maart 2024, seis comerciante 


agricultor a ricibi conhunta- 
mente AFL 935,000 Florin na 
fiansa, na un interes suma- 
mente abou di 2%. Actual- 
mente tin 8 aplicante den 
proceso pa un suma di Afl. 
821,000. Esaki ta demostra cu 
e Agrifund ta un oportunidad 
pa comerciantenan agricul- 
tor haya fianza na un interes 
sumamente abao. 
E aplicacionnan pa prestamo- 
nan na un interes sumamente 
abao den e sector di agricul- 
tura comercial e AgriFund 


como instrumento di mane- 
ho ta demostra cu poco fondo 
financiero por logra concreto 
na beneficio di Aruba segun 
minister Geoffrey Wever. 


Minister Geoffrey Wever ta 
gradici Qredits Aruba pa e 
confianza y bon cooperacion 
di semper y alabes ta invita 
tur comerciantenan agricul- 
tor pa haci uzo di AgriFund 
via Qredits Aruba. 

FDA ta rechasa MDMA como tratamento pa PTSD; a pidi pa estudionan 
adicional 


(AP) - Reguladornan di 
salud federal riba diabier- 
na a nenga aproba e droga 
MDMA como un terapia 
pa PTSD, un obstaculo 
grandi pa gruponan cu ta 
busca un decision na fabor 
di usa substancianan cu ta 
afecta e mente pa trata 
condicionnan 
di 
salud 
mental serio. 


Fabricante di medicamento 
Lykos therapeutics a bisa cu 
FDA a notifica e compania 
cu e “droga no por ser aproba 
basa riba data entrega te awo,” 
y a pidi estudionan adicional 
di etapa mas adelanta. E tipo 
di estudionan aki general- 
mente ta tuma varios aña y 
miyones di dollar pa conduci. 
E compania a bia cu e tin plan 
di pidi e agencia reconsidera. 


Lykos y otro companianan 
a bisa cu tin speransa cu 
MDMA lo keda aproba y 
habri caminda pa otro droga- 
nan drenta mundo di medi- 
camento. Si FDA lo a aproba 
e peticion, MDMA, tambe 
conoci como molly of ecstasy, 
lo a bira e prome droga ilegal 
cu ta bira un medicamento 
federalmente aproba. 


FDA 
su 
decision 
tabata 
premira despues cu un panel 
di consehero gubernamen- 
tal a vota contra e droga su 
uso pa Post Traumatic Stress 
Disorder den juni. E voto 
negativo a bini despues di un 
reunion cu a dura henter dia, 
unda a evalua di manera criti- 
co e data di Lykos su estudio, 
metodonan di investigacion y 
posibel riesgonan di e droga, 
incluyendo problema di cu- 
rason, heridanan y abuso. 


FDA a bisa diabierna cu e apli- 
cacion di MDMA tin “limi- 
tacionnan significante” cu ta 
“preveni e agencia di conclui 
cu e droga ta safe yefectivo pa 
e indicacion cu a propone.” 
E agencia a bisa cu lo sigui 
“encurasha e innovacion pa 
tratamentonan di e tipo aki y 
otro terapia pa atende e nece- 
sidadnan medico aki.” 


Lykos a bisa cu e probleman- 
an cu FDA a tece dilanti den 
loke e ta yama un ‘complete 


response’ ta ripiti e preocupa- 
cionnan durante un reunion 
den juni. 


“FDA su peticion pa otro es- 
tudio a desapunta e ekipo,” 
Lykos su CEO Amy Emer- 
son a bisa diabeirna. “Nos 
curason a kibra pa e miyones 
di veterano militar, emplead- 
onan di emergencia, victi- 
manan di abuso domestico y 
varios otronan cu ta sufri di 
PTSD cu awo mester wanta 
varios aña mas sin acceso na 


opcionnan nobo pa trata- 
mento.” 


Lykos ta practicamente un 
verison corporativo di e na- 
cion su grupo lider den boga 
pa e tipo di droganan aki, 
conoci como psychedelic, 
Multidisciplinary 
Associa- 
tion for Psychedelic Studies 
(MAPS), cual a funda e estu- 
dionan inicial di MDMA pa 
medio di recauda miyones di 
dollar for di sostenedornan 
rico. 


E grupo ta un pionero den 
investigacion di e uso medico 
di psychedelics, cual compa- 
nianan grandi di farmaceu- 
tico no ta dispuesto pa finan- 
cia. E dos estudionan chikito 
entrega na FDA ta sugeri cu 
combinacion di MDMA cu 
‘talk therapy’ a causa alivia 
significante di e sintomanan 
di PTSD. 


Antidepresivonan awo ta e 
unico medicamento aproba 
pa FDA pa trata PTSD, cual 
ta relaciona di cerca cu an- 
siedad, depresion y pensa- 
mentonan suicida cu ta mas 
frecuente den hende muhe y 
veteranonan di ehercito. 


Hulanda: 
Tin mas iniciativa durante simannan introductorio pa studiante cu 
descapacidad 


(nltimes)—E yamado pa 
haci e simannan introduc- 
torio mas accesible pa stu- 
diante cu descapacidad of 
problemanan mental apa- 
rentemente ta hayando 
mas atencion na Hulanda. 
Den hopi ciudad, e grupo 
aki ta ser tuma na cuenta 
durante e periodo intro- 
ductorio pa studiantenan 
di prome aña, un encuesta 
ta mustra. 


E organisacion di OWee 
na Delft ta garantisa cu tur 
evento ta accesible pa hende 
descapacita. 
Studiantenan 
cu descapacidad tambe por 
participa den e siman di KEI 
na Groningen, EL CID na 
Leiden y UIT na Utrecht, y e 
Radboud Intro na Nijmegen. 
A facilita baño pa hende cu 
descapacidad, y tambe a haci 
un inventario di antemano di 


cual sitio ta accesible cu rol- 
stoel pa asina studiantenan 
no encontra cu sorpresa. Na 
INKOM na Maastricht, ar- 
eanan di evento ta “mayor- 
mente” acesible pa studian- 
tenan den rolstoel. Pa esnan 
cu descapacidad di bista, a 
pone señalisacion cu fontnan 
simple y grandi y cu un con- 
trast significante entre e color 
di texto y loke tin patras. 


Varios ciudad ta indica cu 
participantenan 
descapacita 
por provee detayenan special 
ora nan registra pa asina e or- 
gansidornan por tuma esaki 
na cuenta. Por ehempel, pa 
hende hoben cu ta ser sobre- 
stimula facilmente of ta pasa 
dificil den gruponan grandi, 
tin areanan “low-stimulus” 
of 
cierto 
“alternativanan 
keto” pa e programa regu- 
lar. E studiantenan aki ta ser 
monitorea pa mentornan cu 
sa miho con pa ofrece sosten 
na e studiantenan aki. 


ECIO 
Aña pasa, e Expertise Cen- 
ter for Inclusive Education 
(ECIO) y organisacionnan di 
studiante manera ISO y LSVb 
a haci yamado na organisa- 
dornan pa tuma tur hoben na 
cuenta, pa asina studiantenan 
cu descapacidad tambe por 
participa den e periodonan di 
introduccion pa studiantenan 
di MBO, HBO y WO. E or- 
ganisacionnan a bisa e tempo 
cu edificionan mester ta ac- 


cesible y cu mester facilita es- 
pacionan unda studiantenan 
por descansa ora nan exper- 
encia demasiado stimuli. 


ECIO no a haci un inven- 
tario di e cambionan compara 
cu aña pasa e aña aki y, p’esey, 
ta bisa cu e no por duna co- 
mentario riba e estado actual 
di asuntonan. 

Asociacion di fabricante na Corsou ta adverti tocante riesgonan di uni 
na Caricom 


(CuraçaoChronicle) - E 
asociacion di fabrican- 
tenan na Corsou CMA a 
expresa preocupacionnan 
significante tocante e ries- 
gonan potencial asocia 
cu e isla su ingreso recien 
como un miembro asocia 
di Caricom. 


Mientras e movida aki por 
presenta 
oportunidadnan 
nobo pa e negoshinan legal, 
CMA ta enfatisa e posibilidad 
di competencia aumenta for 
di otro nacionnan den Cari- 
com, cual ta menasa e sector 


di industria local. 
E asociacion ta señala cu 
un tamaño di mercado mas 
grandi, servicionan di trans- 
portacion mehora y servicio 


di waf mehora ademas di un 
costo di produccion mas abao 
den otro paisnan por crea un 
veld cu no ta husto pa e fab- 
ricantenan di Corsou. Den su 


respuesta na e desafionan aki, 
CMA ta bogando pa un pro- 
teccion mehora pa e industri- 
anan local pa asina garantisa 
nan sostenibilidad y habilidad 
di por competi. 


Un problema critico cu 
CMA a trece dilanti ta e 
falta di regulacionnan pro- 
tectivo y medidanan di cali- 
dad riba e isla, cual ta laga e 
mercado debil na un fluho di 
productonan importa for di 
estadonan miembro di Cari- 
com. Ademas, e asociacion a 
enfatisa e necesidad urgente 


pa un sistema robusto ‘anti- 
dumping’ pa preveni cu enti- 
dadnan den exterior lo stroba 
competencia local. 


Mirando e preocupacionnan 
aki, CMA ta haci yamado 
na e gobierno di Corsou pa 
tuma decisionnan cautelosa- 
mente den su maneho y trato 
cu Caricom, di manera cu 
por garantisa cu implementa 
medidanan pa salbaguardia e 
interes di e fabricantenan lo- 
cal y mantene un panorama 
di competencia husto. 


Sint Maarten: 
Minister di Finanzas di Sint Maarten ta nenga cede na presion di Banco 
Central 


(CuraçaoChronicle) 
- 
Marinka Gumbs, e Min- 
ister di Finanzas di Sint 
Maarten, a firmemente 
declara cu e no lo cayante 
e presion di Banco Central 
di Corsou y Sint Maarten 
tocante e futuro di e com- 
pania di seguro ENNIA. 


Banco Central recientemente 
a urgi e parlamento di Sint 
Maarten rapidamente ratifica 
un acuerdo cu ta esencial pa 
e operacion continuo di EN- 
NIA, despues di un aprobac- 
ion similar cu a ser duna den 
parlamento di Corsou anteri- 
ormente e ana aki. 


Den un carta na Minister 
Gumbs, e Banco Central a 
enfatisa e fracaso pa segura e 
aprobacion parlamentario na 
Philipsburg y con esaki por 
pone den peliger e opera- 


cionnan di ENNIA, cual ta 
duna servicio na mas di 3,000 
segurado riba e isla. Gumbs 
a critica e tono di e carta di 
e banco, reiterando su com- 
promiso na duna prioridad na 
e interes di e seguradonan aki 
riba presionnan externo. 


“E bienestar di e clientenan 
di ENNIA ta mi preocupa- 
cion primario,” Gumbs a de- 
clara. “Mi no lo ser influencia 
pa forsanan ni menasanan ex- 
terno. E decision lo ser tuma 
a base di kico ta miho pa e 
hendenan di Sint Maarten.” 


Corsou: 
Minister di Finanzas ta 
propone legislacion cu 
mandato na banconan 
pa habri cuenta pa tur 
ciudadano 


(CuraçaoChronicle) 
- 
Ministerio di Finanzas ta 
trahando riba un legisla- 
cion cu lo rekeri banco- 
nan habri un cuenta pa 
tur ciudadano y negoshi 
na Corsou. 


E iniciativa aki ta forma parti 
di un plan di inclusion finan- 
ciero mas amplio cu e meta 
di garantisa cu tur hende tin 
acceso na e sistema di pago 
domestico. 


E proposicion aki ta bini 
como respuesta na preocupa- 
cionnan cu parlamentario di 
partido MFK Ramon Yung a 
trece dilanti tocante e impac- 
to financiero y bancario actu- 
al riba Corsou su economia. 
Yung a expresa su preocupa- 
cion cu no ta tur ciudadano 
y negoshi por habri cuenta di 
banco cu e banconan local. 


Un di e proposicionnan ta e 
introduccion di un cuenta di 
pago basico. E cuenta aki lo 
ta disponibel pa tur hende, cu 
banconan rekeri legalmente 
pa habri esaki dentro di 10 
dia di solicitacion. 


Ademas di esaki, e Ministerio 


ta trahando riba establece un 
proveedor di servicio di pago 
nobo. E proveedor aki lo of- 
rece servicio bancario na in- 
dividuonan y negoshinan cu 
actualmente no tin acceso na 
cuentanan di banco cu ban- 
conan existente local. 


Minister Javier Silvania tam- 
be a trata e posibilidad di 
crea un Banco Nacional di 
Corsou. Mientras e ta mira 
hopi bentaha den esaki, el a 
enfatisa e necesidad di cau- 
telosamente evalua e impacto 
di esaki riba e economia y 
competencia cu banconan 
comercial prome cu tuma un 
decision. “E ta importante pa 
completamente compronde e 
efecto potencial di un Banco 
Nacional riba e economia y 
riba competencia cu e banco- 
nan comercial prome cu nos 
tuma un decision,” el a splica. 

Decenas di demostrantenan a tuma accion pa pordon pa mucha na Den 
Haag 


(nltimes.nl) 
- 
Decenas 
di hende a protesta na 
Koekamp na Den Haag pa 
un pordon nobo pa mucha 
y miho regulacion di asilo. 
Varios persona cu tabata 
na peliger pa deportacion 
for di Hulanda tambe a 
participa den e protesta. 
Hopi medio nacional a in- 
forma riba e protesta, cu a 
ser cuminsa inicialmente 
pa Eduard Disch di 79 aña, 
cu a pasa 30 dia na welga 
di hamber dilanti e edi- 
ficio di Servicio di Inmi- 
gracion y Naturalisacion 
(IND) na Den Haag. 


Varios demostrante tabata 
carga poster cu texto manera 
‘hopi tempo spera, duna nos 
un futuro’, ‘nos kier un bida 
normal’ y ‘duna muchanan 
un futuro.’ Dos persona tam- 
be tabata tin un bandera Hu- 
landes cu e texto ‘pordon?!’. 
Varios biaha e grupo a grita 
‘pordon pa mucha, awor!’ 


Un mucha di 12 aña di Libia a 
yega Hulanda shete aña pasa. 
“Mi tin amigonan, mi sinti 


mi sigur aki y mi tin un soño 
pa futuro,” el a bisa e publico. 
“Pa e motibo ey mi kier haci 
un apelacion na e gobierno 
den nomber di mi famia y 
tur otro mucha cu ta biba 
den inseguridad: duna nos, 
muchanan cu no tin un pais 
di origen sigur, e oportunidad 
di un hogar sigur y stabiel na 
Hulanda. Nos tin derecho pa 
seguridad y un futuro.” 


Varios mucha a bisa cu nan a 
biba den centronan di asilo pa 
añas y cu nan ta sufri e con- 
secuencianan negativo. Por 
ehempel, tabatin un mucha 
cu a bisa cu el a cambio di 
centro di asilo 11 biaha. “Ta 
inhumano cu nos ta ser cam- 
bia di un centro di asilo pa 
otro manera saco di batata,” 
un hoben di 17 aña a bisa. 


“Pa e motibo aki nos ta pidi 
e gobierno Hulandes: duna 
nos e oportunidad pa ta un 
ciudadano normal.” 


Entre e oradornan tabatin 
Eduard Disch, cu a termina 
su welga di hamber dilanti 
e edificio di Servicio di In- 
migracion y Naturalisacion 
(IND) diasabra mainta. El 
haci yamada pa accion politi- 


co. “Nos no por haci esaki cu 
muchanan den e pais civilisa 
aki, cu ta haci nan victima y 
algun victima di añanan di 
proceduranan.” 


Disch tabata emociona pa un 
discurso di un mucha di e 
centro di asilo na Katwijk y a 
pidi pa su texto. “Mi ta tene 
cerca di mi curason pa mi 
keda lanta,” el a bisa. 


Siman pasa, Disch tambe 
a topa cu e mucha Mikael 
(11) for di Amsterdam. E y 
su mama di Armenia mester 
laga e pais, pero no sa ki tem- 
po. Minister di Asilo Faber 
a confirma siman pasa cu no 
tin nada cu e por haci pa yuda 
Mikael y a bisa cu e respon- 
sabilidad ta keda den man di 
e Servicio di Inmigracion y 
Naturalisacion (IND). Tanto 
e organisacion di derecho di 
mucha Defence for Children 
como tambe e Alcalde di Am- 
sterdam, Femke Halsema, a 
bisa cu e ta un sentencia duro 
y a pidi pa miho tratamento. 


Amsterdam ta tuma medidanan adicional contra sushedad den 
areanan hopi druk 


(nltimes.nl) 
Consehero 
Hester van Buren (Des- 
perdicio) a anuncia den 
un carta di conseho di- 
aranson cu e municipio 
di Amsterdam lo tuma 
medidanan adicional pa 
combati polucion na li- 
ganan hopi druk. Con- 
tainernan temparal riba 
superficie lo ser poni den 
centro di e ciudad, limp- 
iesa lo tuma luga inme- 
diatamente 
despues 
di 
pone di saconan di sushi y 
mas oficialnan di cumpli- 
mento ta bay controla pa 
molester di desperdicio. 
E medidanan aki lo dura 
tres luna. “Despues di e 
periodo aki, nos lo wak 
si nan ta necesario pa un 
tempo mas largo,” segun e 
consehero. 


Van Buren ta kere cu e ciudad 
tin hopi sushi ainda. “Nos 
ta comparti frustracion di 
hopi residente tocante esaki, 
principalmente esnan cu ta 
biba den e centro di ciudad 
durante e temporada di au- 
mento di turista. Coleccion 
di sushi ta mas dificil eynan y 
e problema di pago back di e 
deposito cu ta causa hopi su- 
shi ta mas prominente eynan. 


Despues di zomer, nos lo bin 
cu un plan pa haci e ciudad 
mas limpi, pero nos ta mira 
cu accion ta necesario for di 
aworaki caba.” 


Den e centro di Amsterdam, 
desperdicio ta ser colecta den 
saconan na hopi luga, cualnan 
hopi biaha ta ser habri pa hen- 
denan cu ta busca blekinan di 
e deposito of boternan. Pa 
preveni esaki, containernan 
temporal ta ser poni riba e su- 


perficie. E containernan aki 
lo ser poni na Nieuwmarkt, 
Nieuwezijds 
Voorburgwal, 
Prins Hendrikkade, Amstel y 
cerca di Rembrandtplein. 


E municipio tambe kier stop 
e uso di saconan di sushi pa 
colecta desperdicio den e 
centro di ciudad den futuro. 
“No ta posibel pa pone con- 
tainernan na hopi luga den 
e centro di ciudad, pasobra 
espacio publico ta limita, 


visibilidad pa trafico ta ser 
blokia, e piernan no ta sufi- 
cientemente fuerte y nos no 
por yega of stop na hopi luga 
cu vehiculonan grandi.” Den 
futuro, e enfoke lo ta riba 
colecta di desperdicio cu cita 
of na puntonan di colecta di 
desperdicio riba awa. 


Tambe, na algun luga, e ekip- 
onan di limpiesa lo haci limp- 
iesa inmediatamente despues 
cu e desperdicio a ser colecta 


pa elimina sushi chikito. E 
asina yama “trein” a cumin- 
sa core e siman aki den Red 
Light District y Warmoess- 
traat. 


Lo tin tambe barinan di sushi 
adicional den e parke di Am- 
sterdam, playanan di ciudad y 
areanan recreativo. Ekiponan 
lo ser forma pa anima hende 
pa haci limpiesa di desperdi- 
cio den Vondelpark, Wester- 
park, Sloterpark, Oosterpark, 
Rembrandtpark y Erasmus- 
park. Lo tin tambe barinan di 
sushi riba wiel na Vondelpark 
caminda hende por pone ble- 
kinan di deposito y boternan. 
Si e bay bon, e barinan di su- 
shi riba wiel lo ser poni na 
otro luganan tambe. 

Brasil: Famia di victimanan di accidente di avion Brasilero ta reuni na 
Sao Paulo mientras expertonan Frances ta uni na e investigacion 


(AP) - Famia di e victi- 
manan di un accidente 
di avion na Brasil a reuni 
diadomingo na un mor- 
tuorio y hotelnan na São 
Paulo mientras cu tres 
investigador di gobierno 
Frances a yega pa sigui e 
investigacion. Expertonan 
forensico tabata traha pa 
identifica e resto di e 62 
pasahero cu a perde nan 
bida den e accidente. 


Gobierno di e estado di São 
Paulo a bisa den un comuni- 
cado diadomingo mainta cu e 
buskeda a caba pa 10:45 p.m. 
diasabra, 33 ora despues di e 
accidente, cu e resto di tur 34 
homber y 28 muhe entre e 
victimanan a ser recupera. El 
a agrega tambe cu e restonan 
di e avion ta keda na e sitio di 
e accidente pa e investigador- 
nan sigui nan trabou. 


E ATR 72 turboprop di dos 
motor, opera pa aereolinea 
Brasilia Voepass, tabata riba 
su caminda pa aeropuerto 
internacional di Guarulhos 
na São Paulo cu 58 pasahero 
y cuater miembro di tripu- 
lacion abordo ora cu el a cay 
diabierna anochi na Vinhedo, 
78 kilometer panort di e me- 


tropolis. Voepass a bisa cu 
tres di e pasaheronan cu ta- 
batin identificacion Brasilero 
tambe tabatin documentonan 
Venezolano y uno tabatin pa- 
spoort Portugues. 


ATR ta un compania Frances- 
Italiano. Protocol internacio- 
nal di aviacion ta recomenda 
pa investigadornan di e pais 
di origen di e fabricante di 
avion sigui cu e investigacion 
riba tereno stranhero ora un 
accidente cu un di e avionnan 
ta tuma luga. Autoridadnan 
local a bisa cu e tres investi- 
gadornan Frances na Brasil 
ta traha na BEA, e cuerpo di 
seguridad di aviacion civil di 
e pais Europeo. 


E curpa di e piloto, Danilo 
Santos Romano, y su co- 
piloto, Humberto de Cam- 
pos Alencar e Silva, tabata e 
promenan cu a ser identifica. 
Medionan Brasilero a bisa cu 
otro cuater hende a ser iden- 
tifica na e mortuorio di São 
Paulo, cu no a confirma e in- 
formacion. 
E aerolinea a bisa diadomingo 
den un comunicado pa The 
Associated Press cu Romano 
a termina su prome aña com- 
pleto como comandante. El 


a ser contrata pa e compania 
Brasilero na november 2022 
como copiloto. Su experien- 
cia cu Voepass tabata consisti 
di 5.202 ora di vuelo, tur den 
avionnan di e model ATR, e 
unico cu e compania tin. 


Por lo menos ocho dokter 
tabata abordo, gobernador 
di estado di Paraná, Ratinho 
Júnior, a bisa. Cuater profe- 


sor di universidad Unioeste 
na west di Paraná tambe a 
wordo confirma morto. 


Un mucha di tres aña, Liz 
Ibba dos Santos, cu tabata bi- 
aha cu su tata, tabata e unico 
mucha cu ta conoci di e lista 
di pasaheronan. E resto di 
Luna, un carchi cu tabata bi- 
aha cu un famia Venezolano, 
tambe a ser haya den e res- 


tonan di e avion. 


Mortuorio di São Paulo a 
cuminsa ricibi e curpanan di- 
asabra anochi y a pidi famia 
di e victimanan pa yega cu 
recordnan medico, rayos X y 
recordnan dental pa yuda den 
e identificacion di e curpan- 
an. Test di sanger tambe a ser 
haci pa asisti cu e esfuersonan 
di identificacion. 


Fuentenan ta revela cu Merca a ofrece amnistia na Maduro pa e 
bandona poder despues di e fraude electoral na Venezuela 


(InfoBae) - Na medida cu 
e regimen chavista ta au- 
menta e represion y perse- 
cucion contra e oposicion 
Venezolano y e poblacion 
civil despues di e fraude 
electoral di dia 28 di juli 
ultimo, e comunidad in- 
ternacional 
ta 
redobla 
esfuersonan pa aumenta 
e condenanan pa e vio- 
lencia di e dictadura y pa 
haya un solucion pacifico 
na e crisis grave cu e pais 
Caribense ta pasando. 


Den e contexto aki, varios go- 
bierno ta mantene canalnan 
directo habri cu e autoridad- 
nan chavista pa negosha posi- 
bel alternativanan pa haya un 
solucion pa e crisis. Algun di 
e esfuersonan ey ta wordo re- 
alisa den publico, pero otro- 
nan den priva, cu secrecia 
total. 


Aunke e relacionnan entre 
Caracas y Washington ta keda 
distante, durante e gobierno 
di Joe Bode tabatin contacto 
casi di forma permanente. 


Segun The Wall Street Jour- 
nal ta informa, Merca a ofrece 
e dictador Maduro amnistia 
como cambio pa e bandona e 
poder di manera pacifico. 


Segun fuentenan familiarisa 
cu e negociacionnan secreto, 
e autoridadnan Mericano a 
mustra dispuesto pa indulta 
Maduro y su circulo cercano, 
kendenan ta enfrenta acusa- 
cionnan grave di parti di e 
Departamento di Husticia. 


“E gobierno Mericano a pone 
tur opcion riba mesa pa purba 
convence Maduro pa e ban- 
dona poder prome cu e ter- 
mina su mandato na januari,” 
un persona involucra den e 
combersacionnan a afirma, 
cita pa The Wall Street Jour- 
nal. 


Di mesun manera, Washing- 
ton tambe ta dispuesto pa 
ofrece garantianan di no ex- 
tradicion na e figuranan prin- 
cipal di e regimen Venezola- 


no, incluyendo e dictador. 


Na 2020, e gobierno Meri- 
cano a ofrece un recompensa 
di 15 miyon di dollar pa in- 
formacion cu lo hiba na e 
detencion di Maduro bao e 
acusacion di “inunda” Merca 
cu cocaina. E dictador a wor- 
do señala di yuda administra 
y dirigi e Cartel de los Soles, 
un organisacion di narcotraf- 
ico cu ta consisti di funciona- 
rio- y militarnan Venezolano. 


E Departamento di Husticia 
tambe a ofrece recompensa 
di hasta 10 miyon di dollar 
pa informacion relaciona cu 
Diosdado Cabello, number 
dos di e regimen chavista y pa 
Tareck El Aissami, ex minis- 
ter di Industria y Produccion 
Nacional, ken awe ta deteni 
na Venezuela. 


E acusacionnan di 2020 tam- 
be ta dirigi na Maikel More- 
no, ex presidente di e Corte 
Supermo y pa Valdimir Pa- 
drino Lopez, minister di De- 
fensa. Sinembargo, pa nan no 


tin recompensa. 


The Wall Street Journal ta in- 
forma cu e combersacionnan 
a tuma luga di forma virtual 
pa Jorge Rodriguez, presi- 
dente di e Asambela Nacio- 
nal Constituyente chavista y 
Daniel P. Erikson, di e Con- 
seho di Seguridad Nacional 
di Marca. 


E intento di Marca di ofrece 
Maduro un opcion digno 
ta den liña cu e strategia di 
oposicion, cu ta mustra dis- 
puesto pa tin negociacionnan 
cu ta inclui garantia pa e lider- 
nan di e regimen, semper cu 
nan respeta e transicion pa un 
gobierno di Edmundo Gon- 
zalez. 


Segun e medio, Merca ya a 
ofrece amnistia na Maduro 
aña pasa durante comber- 
sacionnan secreto na Doha, 
Qatar, pero e dictador a re- 
chasa discuti cualkier acuer- 
do cu ta implica su salida for 
di poder. 

Jamaica: Ciudadanonan rabia pa aumento di prijs hopi halto di 
productonan agricola 


(Jamaica Observer) - Ra- 
bia pa e explotacion di cli- 
ente pa algun agricultor 
y su efecto domino riba 
bendedornan, cu a causa 
cu e prijs di productonan 
riba mercado a aumenta 
drasticamente, algun hen- 
de den e negoshi ta boga 
pa implementacion di ley- 
nan pa preveni aumento 
di prijs den e sector agri- 
cola. 


Agricultor Simeon Matty di 
St. Mary a bisa cu desde e 
paso di horcan Beryl dia 3 di 
juli, el a wak caminda algun 
agricultor, specialmente es- 
nan cu no a sufri hopi daño 
pa e tormenta, ta subi nan 
prijs innecesariamente. Esaki 
ta un practica cu e ta condena. 


“Agricultura ta e unico sec- 
tor di negoshi cu por subi e 
cosnan con hopi cu nan kier, 
200 of 300 porciento, y e ta 
djis bay asina, y despues nan 
ta pone presion riba gobierno 
tur ora pa tuma placa di con- 
tribuyentenan y duna nan 
fertilisante,” Matty a bisa. 


“E mesun contribuyente cu 
bo ta castiga y ta cobra tanto 
placa pa e producto, bo lo bay 
pidi nan awor pa regresa bo 
placa? Y no ta manera ora cu 
tin escasez di suministro of 
tin desafionan, bo tin com- 
prension cu e cliente. Bo no 
tin ningun comprension pa 
nan, bo simplemente ta subi 
e cosnan sin regla,” el a agre- 
ga. 


“E bendedo- y e agricultro- 
nan, nan mester ta mas sim- 
patico pa hende,” el a enfatisa. 


Matty a comparti cu el a wak 
caminda unda prijsnan a subi 
dos biaha den 24 ora, y e con- 
sumidornan ta haya nan mes 
forsa pa duna nan placa difi- 
cilmente gana. 


“Aunke mi ta traha den agri- 
cultura y bende di bes en cu- 
ando, e ta realmente doloroso 
pa duna un prijs halto na al- 
gun hende. Ora tin biaha bo 
tene na cuenta hasta e salario 
minimo y ora bo wak un per- 
sona bin cu dos mil dollar y 
ora bo wak nan cumpra mita 
di un liber di esaki, un kwart 
liber di esey, ora bo balansa 
e balor nutricional di e dos 
mil florin, ta manera nan no 
ta haya ni un cuchara di vi- 
tamina,” el a remarca. 


“Nan mester haci miho, 
hombo! Nan por haci hopi 
miho. E bendedonan tin bi- 
aha ta demasiado exagera cu 
e prijsnan, dus bo mester tin 
un tipo di control di gobierno 
pa sigura cu nan no ta cobra 
di mas,” el a bisa na Jamaica 
Observer. 
“Manera gobierno por con- 


trola e prijs di cosnan den 
supermercado, mi ta kere cu 
nan por haci esey tambe pa 


e productonan agricola,” el a 
indica. 


Minister di Agricultura y 
Pesca, Floyd Green, den su 
reaccion na e yamada pa reg- 
ulacion di prijsnan, a bisa cu 
ta un asunto cu gobierno a 
mira y ta sigui explora. 


“Obviamente mester tin un 
balans entre siguransa cu e 
agricultornan ta haya un bon 
entrada riba nan inversion y 
tambe cu e consumidor no 
mester paga demasiado. E 
solucion real ta trata pa haya 
suficiente luga pa warda pro- 
ducto pa asina nos por tin un 
suministro continuo,” Green 
a bisa na Jamaica Observer. 

Dyon Center lo ta habri NONNSTOP 
pa asina bo por haci bo 
BACK TO SCHOOL SHOPPING trankil y sin rush. 
8.30am - 6pm 


Caya Frere 
Bernardinus 10, 
Oranjestad Aruba 
Tel. 582-9894 


dyoncenteraruba.com 


E temporada di 
'Back to School' a yega! 


Pasa AMC Unicon pa e 
ultimo deals Fantastico di 
laptop pa hasi e aña aki bo 
miho aña escolar. 


L. G. Smith Blvd 144 
Tel. 521.1100 


Back to School ta den porta, kico tur e yiu mester pa cuminsa? Akibou 
algun tips pa yuda e mayor cu un bon preparacion 


Despues di vakantie grandi ta impor- 
tante pa hasi tur preparacion pa cum- 
insa e aña escolar nobo full ekipa. E ma- 
terialnan pa school ta crucial pa sigura 
entusiasmo pa e aña academico. Sea 


bo ta un studiante di secundaria of un 
studiante di prome aña di universidad, 
tin e hermentnan corecto por haci tur e 
diferencia. 


Pa bo por cuminsa bon, aki bou algun cos 
esensial cu bo mester: 


1. Binders y papel: Wanta bo papelnan bon 
organisa. 


2. Schrift y papel los: Pa tur bo necesidadnan 
pa tuma nota. 


3. Pen y potlood: Regular, stift y di color 


4. Marker y post-its: Indespensabel pa highlight informa- 
cion importante 


5. Mochila: Grandi y duro pa bo por carga bo cosnan. 


6. Maps: Maps ta esensial 
pa separa, cordina y proteha 
documentonan importante. 


7. Etui: Ta importante pa 
tene pen, potlood y tur otro 
kos chiquito bon organisa. 


8. Slijper: Un bon slijper ta 
un sumamente importante 
pa e potloodnan tradicional 
di palo. 
Na Dyon Center bo por bai 
cu bo lista y asina hasi un 
solo compra den un solo 
biaha. 


Dyon Center situa na Caya 
Frere Bernardinus 10 ta 
habri di dialuna te diasabra 
non stop di 8.30am - 6pm 
y ta full ekipa di A te Z cu 
tur locual bo yiu mester 
pa cuminsa un aña escolar 
nobo y bon prepara. 

OPPA ta celebra su 36 Aniversario 


36 Aña pasa un grupo di 
pensionado Publico a sinti 
e necesidad di tin un rep- 
resentacion den nos co- 
munidad. 


Dia 26 augustus 1988, Or- 
ganisacion di Pensionado Pu- 
blico di Aruba, OPPA, a ser 
funda. 
OPPA e tempo ey tabatin ap- 
enas 59 miembro bou guia di 
Sr. Julio Anthony Dorothal. 
E contribucion pa e miem- 
bresia e tempo ey tabata ap- 
enas 5 florin. 


OPPA tabata duna conseho 
na e miembronan y ta yuda 
cu asistencia huridico te unda 
ta posibel y necesario. 


Durante e añanan e miem- 
bresia a sigui crece. 


Na e di 33 Aniversario, den 
temporada di Covid, cu hopi 
orguyo y esfuerso e direc- 
tiva di e tempo ey a logra nan 
mesun edificio cu ta hiba e 
nomber di CAS DI OPPA. 
Actualmente OPPA ta con- 
ta cu casi 1600 miembro y 
miembresia awor ta sola- 


mente 10 florin pa luna. 
Ta hopi charla y actividadnan 
OPPA ta organisa pa e miem- 
bronan den Cas di OPPA y 
fiesta bailabel riba e conocido 
Plenchi di OPPA. 


Pa celebra e di 36 aniversario 
di OPPA, ta organisando un 
Tropical Lunch Dansant, di- 
asabra dia 24 augustus, di 10 
am pa 3 pm. 


Pa mas informacion por bel 
oficina di OPPA entre 9 am- 
12 pm di dialuna pa diabi- 
erna! 

Rapper Nelly ta deteni y acusa di posesion di droga ilegal 


(AP) - Rapper Nelly a keda 
deteni diaranson tempran 
na un casino den area St. 
Louis y e polis di caretera 
yama Highway PAtrol a 
bisa cu un oficial a haya 4 
pildo di ecstasy ilegal riba 
dje. E rapper su abogado a 
bisa un oficial a bay den su 
contra y a haci un buskeda 
inapropia. 


E detencion a tuma luga 
4:45am y Nelly, di 49 aña, a 
ser gara y despues laga den 
libertad pa polis na Maryland 
Heights, Missouri, e polis a 
bisa den un rapport online. 
St. Louis ta cas di Hollywood 
Casino and Hotel y Nelly su 
abogado, Scott Rosenblum, 
a bisa den un declaracion 
diaranson anochi cu e rap- 
per, ken a crece den e area, ta 
bishita esaki frecuentemente. 


Recordnan di corte di Mis- 
souri online ta demostra cu 
Nelly, ken su nomber real ta 
Cornell Haynes II, a ser cita 
den juni 2018 na Maryland 
Heights a causa di a opera un 
vehiculo sin prueba apropia 
di seguro. E hues a entrega 
un ordo den december 2023 
y esaki a keda pendiente. 


Rosenblum a bisa cu Nelly 
a gana varios jackpot di ca- 
sino y ora el a purba colecta 


esaki, e oficial cu a supervisa e 
transaccion a haci un buske- 
da “innecesario” pa ordonan. 
Na momento cu e oficial a 
haya e ordo pendiente, el a 
pone Nelly su man na boei y 
a sinti “necesario” pa “paran- 
dia Nelly via e casino den bis- 
ta di tur cliente,” Rosenblum 
a bisa. 


Nelly su abogado a yama loke 
e oficial a haya “supuesto 
‘ecstasy’” y a bisa cu e oficial 
no tabatin causa probabel 
pa hustifica e buskeda cu el 


a ehecuta. Nelly tampoco a 
keda notifica di e ordo pen- 
diente y no tabata sa di dje, 
Rosenblum a bisa. 


“Mi tin confiansa total cu e 
caso aki no lo bay niun ca- 
minda,” Rosenblum a bisa. 
“Y nos lo pidi pa un inves- 
tigacion contra e oficial su 
conducta.” 


Highway Patrol su rapprot no 
a provee ningun detaye to- 
cante e detencion y Marylnd 
Heights su polis no a re- 


sponde na e yamada cu a haci 
diaranson pidiendo comen- 
tario. Rosenblum a bisa cu 
den circunstancianan similar 
“cualkier otro ciudadano lo a 
ser bisa pa atende esaki y lo a 
sigui su caminda.” 


Nelly, gañado di Grammy, 
ta conoci pa hitnan manera 
“Hot in Herre” y “Just A 
Dream.” El a yega di tin 4 hit 
No.1 y 9 premio di Billboard. 
Recientemente el a caba un 
serie di presentacion cu Janet 
Jackson como un invitado 
special den su tour. 


El a gana premionan Gram- 
my den aña 2022 pa Best 
Rap/Sung Collaboration y 


Best Male Solo Rap Perfor- 
mance ademas di un nomi- 
nacion pa su “Nellyville” den 
e categorianan di Best Rap 
Album y Album of the Year. 
Tambe el a gana un Grammy 
e aña despues pa est Rap Per- 
formance by a Duo or Group 
cu “Shake Ya Tailfeather.” 


Ademas di su carera den gra- 
bacion, Nelly a actua den 
gran cantidad di serie di tele- 
vision y pelicula, incluyendo 
pelicula di deporte “The 
Longest Yard” y serie di tele- 
vision di BET cu su famia. E 
artista a anuncia den april cu e 
ta comprometi cu e cantante 
y actris Ashanti y e pareha ta 
sperando un yiu hunto. 


Den april di 2015, Nelly a 
keda deteni pa acusacionnan 
relaciona cu droga na Ten- 
nessee despues cu Highway 
Patrol di Nashville a detene 
un bus den cual e tabata bi- 
ahando. Despues el a declara 
su mes culpabel y a limpia su 
record despues di menos di 1 
aña cu libertad condicional. 


Nelly tambe a keda deteni 
den october di 2017 na Au- 
burn, Washington, parti sur 
di Seattle, despues cu un 
muhe a acusa cu el a agredi’e 
sexualmente riba su bus di 
tour. Rosenblum a bisa cu e 
acusacionnan aki tabata fabri- 
ca. E muhe a demanda Nelly, 
ken a pone un contrademan- 
da, y nan a yega un areglo na 
nan acusacionnan legal den 
september di 2018. 

3 landado Aleman a bira malo despues di careda Olimpio den Riu Seine 


(AP) - 3 landado Aleman a 
bira malo despues di com- 
peti den caredanan Olim- 
pico, aunke no a keda 
inmediatamente cla si e 
Riu ta responsabel pa nan 
malesa. 


E landadonan no a keda iden- 
tifica den un declaracion 
emiti diasabra pa German 
Olympic Sports Confedera- 
tion, aunke Leonie Beck a 
revela su condicion riba red- 
nan social. 


Beck, ken a keda den posi- 
cion number 9 den e evento 
di 10 kilometer, a publica un 
potret di su mes riba Insta- 
gram unda e tin su duim hisa 
pero ta mustra malo. “(Mi a) 
saca 9 biaha + diarrhea,” el a 
publica, prome cu el a agrega 
sarcasticamente “calidad di 
awa di Seine ta aproba.” 


E comite Aleman a bisa den 
su declaracion cu 3 di su atle- 
ta a bira malo. 


“Dos atleta femenino lan- 
dado a ricibi tratamento pa 
nausea, sacamento y diarea. 
Nan ta sinti hopi miho awe 
mainta,” e declaracion a bisa. 
“Otro landado cu sintoman- 
an similar awo ta ricibiendo 
tratamento for di dokternan 
cu e ekipo Aleman.” 


E otro landado Aleman den 
e ekipo di hende muhe ta- 
bata Leonie Maertens, ken a 
keda na posicion 22. Alema- 
nia tambe tabatin dos lan- 
dado den e evento di hende 
homber; medayista di silver 
Oliver Klement y Florian 
Wellbrock ken a keda den di 
8 luga. No a keda revela cua 
di nan dos ta ricibiendo trata- 
mento. 


Organisadornan 
di 
Paris 
y World Aquatics, e curpa 
gobernante pa landamento, 
a publica cifranan di testnan 
cu ta demostra cu e calidad di 
awa ta dentro di loke ta acep- 
ta y e limitenan cu ta designa 
como safe. Tabatin un plan di 
move e landamento otro sitio 
si e testnan revela cu e nivel- 
nan di E.coli y otro forma di 


bacteria surpasa e limitenan 
aki. 


Preocupacionnan 
tocante 
Seine, cual tin hopi tempo 
caba cu policion y unda lan- 
damento tin mas di un siglo 
prohibi a causa di e bacteri- 
anan den e awa, a bini dilanti 
ora cu Paris a anuncia plan di 
organisa e porcion di landa- 
mento di e Olimpiada na e 
Riu iconico cu ta core den e 
curason di e capital Frances. 


Apesar di un proyecto ma- 
sivo y caro di limpiesa, algun 
resultado a mustra nivelnan 
inaceptabel di bacteria cu ta 
causa malesa, causando cam- 
bio den e schedule di triath- 
lon y e cancelacion di 1 di e 
2 sesion di training cu taba- 
tin den schedule prome cu e 


careda di 10 kilometer. 


Varios atleta a bira malo 
despues di e triathlon, sinem- 
bargo no a keda cla si nan 
condicionnan ta causa pa e 
landamento den Seine. 


Aunke Beck claramente ta 
kere cu su malestar a ser cau- 
sa pa e riu, e comite Olimpi- 
co Aleman a bisa cu e testnan 
a mustra cu e ta “posibel” pa 
sigui adelante cu e dos care- 
danan. 


Un toal di 53 landado, 29 
hende homber y 24 hende 
muhe, a competi den e care- 
da aki. Mayoria ta bisa cu e 
limpiesa di e awa no tabata 
un problema, cu e medayista 
di oro di Hulanda Sharon van 
Rouwendaal bisando cu el a 


guli un poco di e awa ora cu e 
tabatin sed durante e careda. 
“E tabata friu,” el a comenta. 
“E tabata nice.” 


Irlanda su medayista di oro 
den landamento cua competi 
den su prome careda, a ignora 
e preocupacionnan tocante e 
limpiesa di e awa. El a bisa cu 
e resultadonan cu el a mira 
prome cu e careda di hende 
homber a mustra nivelnan di 
E.coli mas abao den Seine di 
loke normalmente bo ta haya 
den un pool. 


E comite di Paris a emiti un 
declaracion bisando cu nan a 
tende di “reportahe tocante e 
atletanan su malesa y ta desea 
nan un recuperacion pronto.” 


Campeon di boxeo Olimpico Imane Khelif a entrega un keho legal pa 
acoso online 


(AP) - Campeon di box- 
eo online Imane Khelif a 
entrega un keho legal na 
Francia pa acoso online 
despues di un gran can- 
tidad di critica tocante su 
genero durante e Olimpi- 
ada na Paris segun infor- 
macion di su abogado. 


Khelif, ken lo ta carga e ban- 
dera di Algeria durante e cer- 
emonia di ciere, a gana oro 
diabierna den e divison di 
hende muhe ‘welterweight’, 
birando un heroe nobo den 
su pais natal Algeria y trecien- 
do atencion global na boxeo 
femenino. 


E keho a keda otorga diabier- 
na dentro di un unidad spe- 
cial na Mnisterio Publico di 
Paris pa combati mensahenan 
di odio online, acusando un 
“acoso 
cibernetico 
grave” 
contra Khelif, segun aboga- 
do Nabil Boudi a bisa. Den 
un declaracion, el a describi 
esaki como un “campaña 
misogeno, racista y sexista” 
contra e boxeador. 


Awo ta den man di e fiscalnan 
pa dicidi si lo habri un inves- 
tigacion of no. Di manera cu 
ta comun den leynan Fran- 
ces, e keho no ta nombra un 
acusado sino ta laga den man 
di e investigadornan deter- 
mina ken ta culpabel. 


Khelif a ser lansa den un de- 
bate mundial tocante iden- 
tidad di genero y regulacion 


den deporte despues di su 
prome pelea, ora cu e opo- 
nente Italiano Angela Carini 
a sali for di e pelea despues di 
segundonan, citando dolor a 
causa di e golpinan. Acusa- 
cionnan falso a cuminsa cir- 
cula online bisando cu Khe- 
lif ta transgenero y e Comite 
Olimpico Internacional a de- 
fende su persoma ademas di 
denuncia e mal informacion 
aki. Khelif a bisa cu e plama- 


mento di e mal conceptonan 
aki tocante su persona ta 
“causa daño na dignidad hu- 
mano.” 
International Boxing Associ- 
ation, prohibi na e Olimpia- 
da, a descualifica Khelif y co- 
lega den boxeo Lin Yu-ting di 
Taiwan for di e Campeonato 
Mundial aña pasa, acusando 
e dos boxeadora no a logra 
testnan di cualificacion pa e 
competencia di hende muhe. 
IOC a bisa cu e testnan di 


genero arbitrario di e cuerpo 
gobernante imponi riba e dos 
hende muhenan aki tin hopi 
fayo y a defenda ambos box- 
eador desde e comienso di e 
Olimpiada na Paris. 
Expertonan ta bisa cu e crit- 
ica di Khelif y Lin a refleha 
critica desproporciona y dis- 
criminacion contra atletanan 
femenino di color scur ora 
cu ta trata testnan di genero y 
acusacionnan falso cu nan ta 
homber of transgenero. 


ciencia & tecnologia 

Microsoft ta acusa Iran di acelera actividad cibernetico pa influencia 
eleccion na Merca 


(AP) - Iran ta acelerando 
actividad online cu apar- 
entemente tin e intencion 
di influencia e eleccion na 
Merca, den un caso cu ta 
contra e campana presi- 
dencial cu un atake di 
phishing, segun Microsoft 
a informa diabierna. 


Actornan di Iran tambe a pasa 
e lunanan recien ta crea web- 
site di noticia falso y imper- 
sona activistanan, cual ta cre- 
ando e fundeshi pa divison 
y posiblemente influencia e 
voto di Mericanonan, segun 
e gigante den tecnologia a 
mira. 


E resultadonan di Micro- 
soft su rapport di menasa di 
inteligencia a demostra con 
Iran, cual ta activo den e elec- 
cionnan recien, ta evolucio- 
nando su tacticanan pa otro 
eleccion cu ta probabel di tin 
impacto global. E rapport aki 
ta bay un stap mas leu di loke 


e oficialnan di inteligencia 
Mericano a revela, dunando 
ehempel specifico di gru- 
ponan di Iran y e accionnan 
cu nan a tuma te cu awo. 


Iran su mision di Nacionnan 
Uni a nenga cu e tin plan di 
interferi of lansa atakenan 
cibernetico den e eleccion 
presidencial Mericano. 


E rapport no ta specifica Iran 
su intencionnan ademas di 
trece caos den Merca, aunke 
oficialnan Mericano anteri- 
ormente a duna señal cu Iran 
ta particularmente den oposi- 
cion di ex president Donald 
Trump. Oficialnan Mericano 
tambe a expresa preocupa- 
cion tocante Tehran su es- 
fuerso pa busca vengansa pa 
un atake di aña 2020 contra 
general di Iran cu a ser or- 
dena pa Trump. E siman aki, 
e Departamento di Husticia a 
revela acusacionnan criminal 
contra homber di Pakistan cu 


tin laso na Iran, cu ta acusa di 
a crea plan di asesinato contra 
varios oficial, potencialmente 
incluyendo Trump. 


E rapport tambe a revela con 
Russia y China ta explotan- 
do polarisacion politico na 
Merca pa avansa nan propio 


mensahe divisivo den un aña 
di eleccion cu hopi conse- 
cuencia. 


Olimpiada na Paris a implementa tecnologia di accesibilidad pa e 
fanaticonan cu tin incapacidad visual 


(AP) - Mientras Paris ta 
briya bao spotlight global 
di e weganan Olimpico, 
e innovacionnan tecno- 
logico ta permitiendo e 
personanan cu tin dificul- 
tadnan of incapacidadnan 
visual por disfruta di esaki 
tambe. 


Cada sitio Olimpico ta un 
mosaik di storianan singular, 
for di e atletanan na e audi- 
encia. Te hasta prome cu e 
Weganan Paralimpico cu lo 
cuminsa mas adelante e luna 
aki, e organisadornan di Paris 
su weganan a haci nan es- 
fuerso pa haci e Olimpiada 
aki mas accesibel. 


Pa e weganan aki, nos tabata 
kier tende cautelosamente 
na e ecosistema di person- 
anan cu incapacidad,” Ludi- 
vine Munos, un ex landado 
Paralimpico responsabel pa 
e accesibilidad di integra- 
cion como parti di Paris 2024 
Olympic 
and 
Paralympic 
Games Organizing Commit- 
tee. 


“Nos meta ta di precisamente 
provee un experiencia cu tin 
menos barera posibel. Per- 
sonanan cu incapacidad tin 
necesidadnan 
specifico 
y 
hopi biaha ta haya dificultad 
pa compronde kico ta pas- 


ando riba e veld,” el a splica. 


Deporte na punta di bo 
dede 
Un innovacion impactante ta 
e Vision Pad, un tablet diseña 
pa agrega otro nivel di inter- 
accion pa esnan cu tin inca- 
pacidad visual. E tin un bala 
di magneet, cu ta representa e 
bala riba e veld, E usuarionan 
por pasa nan dede na e tablet 
unda nan por sigui e move- 
cion di e bala. 


Cu henter un veld di bas- 
ketball na punta di su dede, 
fanatico di Olimpiada Zoe 
Thierry a describi su prome 
experiencia cu e ipad bisando 
“E biaha aki, realmente nos ta 
den e accion, realmente nos 
por sigui e bala.” 


“Ademas di un gran atmos- 
fera, claramente, pa motibo 
cu smper mi por a sinti esey. 
E ta un gran adicion na e 
wega,” el a agrega. 


Un total di 45 tablet ta dis- 
ponibel y pa awo por sigui 
solamente weganan di bala. 
E ta ser usa pa basketball, fut- 
bol y rugby na e Olimpiada y 
4 deporte na e Paralimpiada. 
“E lo ta bon si nos tabatin es- 
aki pa deportenan individual 
tambe.” Thierry a comenta. 


Otro 
tecnologianan 
nobo 
tambe ta atende problemanan 
visual. Un aplicacion ta yuda 
persona haya nan asiento den 
treinnan. Otro ta e Low-Vi- 
sion Helmet, cual ta yuda e 
fanatico zoom na un atleta, 
careda of accion. E person- 
anan cu tin mester ta bisti es- 
aki na nan wowo, manera un 
headset di VR. E ta conecta 
na e sitio su broadcast, lag- 
ando usuarionan cambia for 
di cobertura live y televisa, 
Munos a splica. 


Fanatico 
Frances 
Florian 
Trichaud, ken tin problem- 
anan cu vision y ta considera 
deporte su “droga”, a bisti e 
helmet aki pa e final di Track 
and Field den Stade de France 
diahuebs. Un fanatico grandi 
di futbol, usualmente e gusta 
bay eventonan di deporte 


“solamente pa e atmosfera y 
e cultura di fanaticonan. Cu e 
headset aki, mi por a experi- 
encia tur cos visualmente y e 
ta dificil pa realisa, pero e ha- 
bilidad di por mira e elemen- 
tonan y sinti inclui ta haci un 
diferencia grandi pa nos,” el a 
expresa. 


Trichaud a nota algun limi- 
tacion; e resolucion por keda 
mehora y e headset actual- 
mente por causa un poco 
cansancio na e wowonan.” 


E productonan a keda diseña 
pa e companianan cu a part- 
ner cu e comite organisando 
e Olimpiada na Paris pa in- 
troduci tecnologia na e mun- 
do Olimpico. 
E zonido di e accion 
Otro tecnologia vital ta e de- 
scripcion cu audio. 


“E meta ta di describi tur cos 
cu ta pasando den e stadion 
den e detayenan mas mini- 
mo. Movecion, atmosfera, 
color, accion.” Adrien Izard- 
Le Calve a comenta. 


Sinta banda di su colega Jo- 
ana Wexsteen, ambos ta e 
wowo di e Stade de France. 
Descripcion den audio ta ser 
scucha den 15 deporte na e 
Olimpiada. Mientras e tec- 
nologia tabata disponibel na e 
ceremonia di apertura y clau- 
sura na e Olimpiada di To- 
kyo den 2021, esaki ta prome 
biaha cu e ta ser usa na un 
evento deportivo di e Olim- 
piada, el a comenta. 


“Por asisti persona cu dificul- 
tad visual ta increibel. Loke 
nos ta experienciando ta ex- 
cepcional y yuda e individu- 
onan aki sinti inclui ta cru- 
cial,” Wexsteen a agrega. 


Ainda tin trabao pa haci pa 
permiti tur hende disfruta di 
e espectaculonan. Sinembar- 
go e organisadornan na Paris 
a purba crea un standard pa 
inclusion y accesibilidad na 
eventonan deportivo grandi. 

Chauffeur a dal pick-up staciona y manda esaki dal otro auto staciona 


Diabierna 
madruga 
a 
drenta informe di un ac- 
cidente cu hende herida 
na Madiki Kavel, mesora 
a dirigi tanto polis como 
ambulans na e sitio. 


Na yegada di e patruya a bin 
compronde cu aki ta trata di 
un accidente unda un chauf- 
feur a bay banda robes di ca- 
minda y a dal tras di un pick- 
up staciona y a manda esaki 
dal un otro auto staciona. E 
impacto tabata asina fuerte 
cu e chauffeur a resulta her- 
ida cu un kap na su cabes. 
Na yegada di e ambulans 
nan a atende e chauffeur y a 
transport’e pa hospital. 


Chauffeur a sigui core bay 
despues di a dal auto na 
rotonde ex-Marathon 


Diabierna anochi laat a 
drenta informe di un acci- 
dente na e rotonde banda 
di ex-Marathon, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata di 


un accidente hit & run unda 
cu un auto biniendo for di 
pabao den Caya G.F. “Beti- 
co” Croes cu velocidad a bira 
bay zuid y a dal e Kia Picanto 
bir’e 90 grado y e auto a sigui 
core bay. Afortunadamente 
ningun hende a resulta her- 
ida. 


Durante anochi pa mainta ladronnan a 
destrui bentana di un auto y horta su 
bateria 


Diasabra mainta a drenta 
informe di un caso di 
destruccion y ladronicia 
for di un auto na Solito, 
mesora a dirigi un patruya 
na e sitio. 


Na yegada di e patruya a 
bin compronde cu den e 
oranan di anochi pa mainta 
desconocidonan a destrui e 
bentana di un Kia Picanto 
y a drenta horta e bateria. 
Polis a tuma e keho y a keda 
di bay revisa e camaranan di 
seguridad den cercania. 


Polis a detene chauffeur burachi cu a causa 
accidente frontal cu otro auto 


Diabierna anochi a drenta 
informe di un accidente 
na rotonde Noord, mesora 
a dirigi un patruya na e 
sitio. 


Na yegada di e patruya a bin 
compronde cu aki ta trata di 
un accidente frontal unda 
e chauffeur di un Nissan 
March a bay dal frontal 
riba un Nissan Tiida di 


direccion 
contrario. 
Polis 
a nota cu e chauffeur di e 
March ta burachi y a deten’e. 
Afortunadamente 
ningun 
hende a resulta herida. 


Polis y bombero a bay 
pa un cas na candela na 
Canashito 


Diabierna atardi a drenta 
informe di cu tin un cas 
na candela na Canashito, 
mesora a dirigi tanto polis 
como bombero na e sitio. 


Na yegada di e patruya a bin 


compronde cu e habitan- 
tenan mes a logra paga e can- 
dela caba pero ta sperando 
bomberonan bini y revisa e 
situacion pa e no forma mas 
peliger. 


A18 ribA cAyA 

Mientras trahado ta na trabao un mata grandi a cay riba su auto y 
destrui esaki 


Diasabra anochi a drenta 
informe di cu un mata 
grandi a cay riba un auto 
banda di Riu Antillas, me- 
sora a dirigi un patruya na 
e sitio. 


Na yegada di e patruya a bin 
nota cu un mata grandi a cay 
riba e auto di un trahado tra- 
hando paden. Polis a busca e 
doño di auto pa avis’e mien- 
tras a pidi pa D.O.W. bin cor- 
ta e mata. 


Na Rooi Santo chauffeur a perde control baha caminda bay dal riba un 
“steunpaal” y e chauffeur a resulta herida 


Diasabra anochi a drenta 
informe di un accidente 
cu hende herida na Rooi 
Santo, mesora a dirigi 
tanto polis como ambu- 
lans na e sitio. 


Na yegada di e patruya a bin 
compronde cu aki ta trata di 
un accidente unda e chauf- 
feur di un Nissan Versa a 
perde control baha caminda 
y bay dal un “steunpaal”. E 
impacto tabata basta fuerte te 
cu e chauffeur a resulta heri- 
da. Na yegada di e ambulans 
nan a atende e victima. 


Polis a bay yuda un famia busca familiar 
cu ta perdi y ta sufri di Alzheimer’s 


Diasabra anochi a drenta 
informe di cu un famia 
ta rondiando un familiar 
cu ta sufri di Alzheimer’s 
y nan a perde for di bista 
na 
altura 
di 
Neptali 


Henriquez Park. 


Nan a busk’e rond pero no a 
logra hay’e un rato despues 
un bisiña den Vondellaan a 
logra mir’e y a avisa polis. Na 


yegada di polis a topa cune y 
a avisa e famia cu a core bin 
busk’e. 


Polisnan di e brigada motorisa y patruya di 
Noord a bay Semeleerstraat pa brommer y 
scooter cu ta core zuid nort 


Diasabra mainta despues 
di cu pa varios dia rec- 
lamo ta drenta di moto- 
ciclistanan ta pasa core 
zuid nort haci boroto den 


Semeleerstraat. 


Nan a reuni e patruyanan 
pa un plan pa baha strategi- 
camente den e caya pero na 


e ocasion aki ya e motoci- 
clistanan a stop. Pero ta keda 
pendiente pa e proximo oca- 
sion. 


Tubo di hero a cay riba cabes di mecanico 
na un garashi na Morgenster 


Diasabra atardi a drenta 
informe di un incidente 
na un garashi na Morgen- 
ster, mesora a dirigi un 


ambulans na e sitio. 


Na yegada di e ambulans 
nan a topa e victima herida y 


nan a atende y transporte pa 
hospital. 

Resultado Sorteo 
Augustus 10 +11 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



Letter 


0 
0 
0 


0 


0 
00 
0 


0 
0 
0 
0 
0 



8 



0910 


X5 


Proximo Jackpot 


58.000,- 


Sorteo # 


Sorteo # 


x afl 8,00 


x Match 4 


Mega Ball 


Proximo Jackpot 


550.000,- 


x match 4 


Sorteo # 


2577 


Sorteo # 4353 


Sorteo # 1227 


x afl. 500,00 


x afl.15,00 
x afl 50.00 


Virgo 


X5 


526 


x Jackpot 


Sorteo # 4353 
Sorteo # 


Sorteo # 2409 


8013 


1950 


Sorteo # 4353 


x Jackpot 


x Match 4 
x afl. 12,00 


FP 


www.lottoaruba.com 


Resultado : sorteo 10 aug 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


9891 
170.000,- 


x Jackpot 
x Match 4+ 


Proximo Jackpot 


1611 


Afl. 825.000,- 




32 
Letter 
M 


0 
0 
8 


208 


0 
90 


123 


0 
0 
0 
0 
0 



8 



04-09-14-15-28 


10-14-21-29-35 


5297 


www.lottoaruba.com 


Resultado : sorteo 10 aug 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


9759 
185.000,- 


x Jackpot 
x Match 4+ 


Proximo Jackpot 


X2 


323 


x Jackpot 


Sorteo # 8317 
Sorteo # 2517 


Sorteo # 2066 


8905 


2468 


Sorteo # 7361 


x Jackpot 


x Match 4 
x afl. 12,00 


X2 


7517 


Sorteo # 6120 


Sorteo # 1050 


x afl. 500,00 


x afl.15,00 
x afl 50.00 


Leo 


Mega Ball 


Proximo Jackpot 


550.000,- 


x match 4 


Sorteo # 


Sorteo # 


x afl 8,00 


x Match 4 
5193 


X3 


Proximo Jackpot 


60.000,- 


Sorteo # 6559 


Afl. 825.000,- 




Letter 


0 
0 
0 


0 


0 
0 


84 


0 
0 
0 
0 
0 






14-19-21-23-28 


1485 


www.lottoaruba.com 


Resultado : sorteo 11 aug 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


0660 
185.000,- 


x Jackpot 
x Match 4+ 


Proximo Jackpot 


FP 


495 


x Jackpot 


Sorteo # 4354 
Sorteo # 


Sorteo # 2410 


5324 


4434 


Sorteo # 4354 


x Jackpot 


x Match 4 
x afl. 12,00 


X2 


6511 


Sorteo # 4354 


Sorteo # 1228 


x afl. 500,00 


x afl.15,00 
x afl 50.00 


Aries 


Sorteo # 


x afl 8,00 


Mega Ball 


Proximo Jackpot 


550.000,- 


x match 4 


Sorteo # 


2499 


X2 


Proximo Jackpot 


62.000,- 


Sorteo # 6560 


x Match 4 


Afl. 825.000,- 


diario 
Korsou 
super4 
flamingo 


8090 
4186 
0725 
6019 
1878 
9715 
super5 
2960 
2993 
1710 
- 
3889 


diario 
Korsou 
super4 
flamingo 


2455 
5024 
3411 
8097 
4722 
0357 
super5 
2555 
4423 
7329 
53616 
0464 


diadomingo 


Chauffeur a pasa caminda 
pa su cas y a perde control 
ranca palo di luz y kibra 
tubo di awa 


Diadomingo madruga a 
drenta informe di un ac- 
cidente na Paradera, me- 
sora a dirigi patruya na e 
sitio. 
Na yegada di e patruya a bin 
compronde cu aki ta trata di 
un accidente unda e chauf- 
feur di un Volkswagen Polo 
a pasa e caminda pa su cas 


y a brake net na un “speed- 
bump” 
(verkeersdrempel) 
perde control baha caminda 
dal palo di luz y meter di awa 
kibra. Afortunadamente nin- 
gun hende a resulta herida 
pero e chauffeur a ser deteni 
pa core auto bao influencia y 
causa accidente. 


Desconocidonan a lansa electric step den 
lama na beach di Arashi 


Siman pasa mainta tem- 
pran a drenta informe di 
cu e compania di electric 
step a haya un di nan elec- 
tric stepnan benta den 
lama, mesora a dirigi un 
patruya na e sitio. 


Na yegada di e patruya a bin 
compronde cu nan tin e ul- 
timo persona cu a usa e step 
registra pero no por prueba 
cu ta e benta e step den lama. 
A keda di bay revisa e camara 
di beach pa asina logra capta 
e culpable mes di e caso aki. 


Mayornan ta na cas ta drumi y yiu sin 
rijbewijs ta trip cu auto di su mayornan sin 
permiso! 


Diadomingo 
madruga 
polis a mira un pick-up 
sospechoso den Caya Rit- 
mo y a para esakinan pa 
un control. 


A bin resulta cu yiu cu no 
tin rijbewijs a bay trip cu 
varios amigo den pick-up di 
su mayornan sin permiso di 
nan. E amigonan a subi un 
otro auto y a bay laga nan 
amigo su so atras. Polis a kita 
e yabi y pon’e yama su may- 
ornan pa avisa na nan cu nan 
por pasa busca e yabi na war- 
da di polis na Shaba. 


Polis a 
detene hoben 
cu kier 
bringa polis 
y tambe un 
bouncer! 


Diadomingo madruga a 
drenta informe di cu tin 
un hoben cu lo ta brin- 
gando y a menasa polis 
y tambe un bouncer na 
Palm Beach, mesora a di- 
rigi patruya na e sitio. 


Na yegada di e patruya nan 
no a logra hay’e pero despues 
di un rato si a logra ga’e y a 
deten’e. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
San Nicolas 
Tel. 584 5712 


TA BUSCA 
the tint guy 
ta busca 
“tint specialist” 
Por yama na 568 5513 


_____________________________218223 


TA BUSCA 


the Body Magic Palace 
ta busca 
“Massage therapist” 
Por yama na 568 5513 


_____________________________218223 


TA BUSCA 


garay alzate Company VBa 
ta busca 
“Operator Digitale Prepress ” 
Por yama na 594 6821 


_____________________________218224 


Cacho a causa incendio na cas despues di 
kauw un bateria di lithium 


(AP) - Un cacho cu a kauw 
na un bateria di lithium a 
causa un incendio serio 
den cas na Oklahoma, y 
video di e momento unda 
e incendio a cuminsa a ser 
pidi pa e departamento di 
bombero pa demostra e 
peligernan potencial di e 
baterianan aki/ 


E imagennan tuma for di e 
cas y publica siman pasa pa 
Tulsa Fire Department su pa- 
gina di facebook ta mustra e 
cacho ta kauw riba su opcion 
id wega nobo riba un di e dos 
cama poni pa e cachonan. 
Otro cacho por ser mira riba 
e sofa y un pushi riba vloer 
mientras e cacho drumi riba 
e cama ta kauw y e chispanan 
ta cuminsa sali for di e bat- 
eria. 


E cacho ta hala atras y a ripara 
cu e cama di cacho ta na can- 
dela. Ambos cacho a mira e 
candela crece na un punto. 


E departamento di bombero 
a bisa cu e cas den e area di 
Tulsa a ricibi daño significan- 
te for di e candela den mei 
sinembargo ambos cacho y e 
pushi a logra scapa via e porta 
di e mascotanan. 


Vocero di e departamento di 
bombero Andy Little a bisa 
den e publicacion cu e bat- 
eria cu e cacho tabata kauw 
ta traha pa charge telefon. 
El a bisa cu “baterianan di 
lithium por warda cantidad 
significante di energia den 
un espacio compacto” pero 
ora cu e energia aki “ta ser 
libera incontrolablemente, e 
por genera cayente, produci 


gasnan toxico y cu por pega 
na candela y te hasta causa 
explosionnan.” El a bisa cu e 
baterianan por posiblemente 
bira peligroso ora cu nan ta 
daña, sobrecarga of exponi na 
calor extremo. 
Afortunadamente pa e mas- 
cotanan, Little a bisa, tur a 
scama di e incendio sin nin- 
gun herida. 


Pronostico di tempo 


Tempo: 
Awe tardi y awe nochi: 
parcialmente 
nubia 
y 
generalmente seco 
Den marduga y mañan: 
temporalmente hopi nubia 
cu un awasero breve 


Temperatura 
maximo 
34 
grado Celsius 
Temperatura 
minimo 
28 
grado Celsius 
Indice di calor (heat index) 
den y rond di oranan di 
merdia: 35 pa 39 grado 
Celsius 
Uv index: 12 


Bahada di solo: 7:03pm 
Subida di solo: 6:27am 


Biento: 
Modera for di direccionnan 
generalmente oost; forsa 3 
te 4 (12 te 30km/ora, 7 te 16 
nudo). 
Durante di dia basta fuerte 
te posiblemente fuerte den 
rafaga; forsa 5 te 6 (31 te 
50km/ora, 17 te 27 nudo) 


Situacion general di tempo: 


Un ola tropical ta moviendo 
den parti oost di Caribe y lo 
trece algo di humedad den 
region 
durante 
weekend. 
Esaki lo induci algun awasero 
plama durante e periodo di 
pronostico aki. 


Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil te 
modera, rond di 2 pia. 
Na 
partinan 
oost 
te 
noordwest di costa: modera 
cu olanan alrededor di 3 pa 
4 pia 

Al-Tirmidhi said in al-Jaami’ (p. 239): 
al-na’i among them means that it is 
proclaimed among the people that So and 
so has died, so that they will attend his 
funeral. 


Nos kier a anuncia fayecimento inespera 
di: 


Na nomber di su querida Mama: 
Farida Jacks 


Su Tata cu en paz descanse, Rashad Salie 


Su juinan stima: Ebrahim y Zaid Salie 


Mama di su juinan: Francella Loopstok 


Su tanta stima na New York: Mareldia 
Darlington 


Su Rumanan: 
Nazeem Salie y casa Verenna Salie- 
Christiaans 
Rashied Salie y casa Regene Salie- Lake 
Fatima & Rizqua Salie 


Sobrino y Sobrinanan: 
Rashieda Salie, Jadieshah y Jariesha 
Raheem Salie 
Tashniqua Castro 
Amira Salie 
Aqilah Castro 
Tahira Salie 
Tariq Wilson 
Quinton Bonevacia 
Raïzah Salie 
Rashaad Thode 


Tur su coleganan di Mariott Aruba 
Resort, amistadesnan y concocirnan, 
ta invita pa acto di condolencia, majan 
diasabra, 10 di augustus 2024 na Royal 
Funeral Home di 7:00 pa 9:00 pm. 


Entiero lo tuma lugar, dialuna, 12 di 
augustus, 2024 di 12:30 di merdia y pa 
1:30, nos lo sali pa Muskee y sigi pa 
santana di Sabana Basora unda cu lo e 
wordo reposa. 


May Allah grant him the highest level of 
Jannah. 


Preferibel no bin bisti na preto, un fiel 
fan di Yankees y Springbok Team di 
South Africa. 


Ebrahiem Salie 
Born: 10 oktober 1970 – 
Passed Away: 08 august 2024 


“Wie we zijn en wat we geven. 
Het is van u gekomen. 
Tot u keert het terug.” 


Cu dolor den nos curason, nos ta anuncia fayecemento di nos 
ser stima: 


Egbert (Bert) 
Tiemes 
*27-10-1954 
(Hulanda) - 04-08- 
2024 (Aruba) 
(Ex) docente na 
Colegio Arubano. 


Su casa: 
Réjane Tiemes-Ricard 
Su yiunan: 
Esther Tiemes y Marc Tiemes 
Su nietonan: 
Atiba y Amelie Gomez 
Manera y iu: 
Randy Gomez 
Su mayornan: 
†Jannes Tiemes 
†Hendrikje Tiemes-Scheper 
Su rumannan: 
Jan Tiemes y famia (Hulanda) 
Alex Tiemes y famia (Hulanda) 
Janet Hemmen y famia (Hulanda) 
Eric Tiemes (Hulanda) 


Ta ricibi condolencia na Aurora diasabra, dia 10 di augustus, di 
6pm pa 8pm. 
Cremacion y despedida lo tuma luga den seno familiar. 


Por fabor, bin cu paña alegre, no di rouw. 


En bes di manda flor, Bert lo a prefera un donacion na Koningin 
Wilhelmina Kanker Fonds (Arubabank 2611450190) of na 
Stichting Sociaal Fonds Colegio Arubano (RBC 13.85.224). 


Pa demostra convivencia, por manda condolencia pa famia na e 
e-mailadres: condolencia.bert@gmail.com 


“Zonder liefde, geen verdriet.” 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di nos ser stima: 


Sra. Vda. Helena B. Kock-Bislip 
Cariñosamente yama “Mama 
Nena” 
*24-10-1940 - †05-08-2024 


Na nomber di su: 
Esposo: †Luis (Wishi) Kock 
Yiunan: Myrna y Bernardo Kelly-Kock y yiunan 
Elgin y Hjacintha Kock-Marin y yiunan 
Robert y Esmeralda Kock-Maduro y yiu 
Cheryn Kock y yiunan 
Mariela y Michael Fingal-Kock y yiunan 
Mescos cu yiu: Julisa Bislip 
Rumannan: Margarita (Margo) Bislip y †Alberto 
Kock y famia 
†Marco (Ismael) Bislip y Diana Henriquez 
y famia 
Carmen Bislip y Constantino Lambrou y 
famia na Grecia 
Ricardo (Calo) Bislip y Mariana Henriquez 
y famia 
Rafael Bislip y famia 
Flora Bislip y famia 
†Lucia Bislip y famia 
Leyda Dubero y famia 
Ruman nan y demas famianan na Venezuela 


Nieta y nietonan, bisa nieta y bisa nietonan, prima 
y primonan, subrina y subrinonan, swa y cuñanan, 
amiga y amigonan, bisiñanan 


Amistadnan di grupo HASH Aruba Hash House 
Harries, Stichting Amilia Care Services 


Demas famianan: Bislip, Angela, Kock, Kelly, 
Marin, 
Maduro, 
Fingal, 
Croes, 
Henriquez, 
Lambrou, Añasgo, Briesen, Briezen, Dirksz, 
Genser, Bernabela, Lue, Ras, Theysen, Garcia, 
Phelipa, Vrolijk y pa tur esnan cu nos por a lubida 
den nos tristesa nos ta pidi nos disculpa. 


Acto di entiero lo tuma lugar Dialuna 12 di Augustus 
2024 di 1or pa 4or di atardi na Pray Funeral Home 
y despues lo sali bai pa Santana central na Sabana 
Basora. 


Nos ta lamenta cu despues di entiero no por ricibi 
bishita di condolencia na cas 

2 Timoteo 4-7 
Mi a lucha e bon lucha, mi a core a careda te na fin y mi a 
mantene mi Fe. 


Cu inmenso dolor na nos curason nos ta anuncia 
fayecimento di nos omo, ruman y amigo stima: 


Sr. Hipolito C. Tromp 
Cariñosamente yama 
“Polito of Poli” 
*09-07-1951 - †08-08-2024 
Su mayornan: † Anna Tromp - † Hipolito Tromp 
Na nomber di su casa: †Lucia Tromp-Croes 
Yiu di criansa : Shahayra Croes y famia 
Manenera yiu: Samantha Tromp 
Su Ruman nan: 
Violanda Tromp y famia 
† Juan Tromp 
Sofia Tromp y famia 
Maria y Tuyo Gomez y famia 
Olga Kelly y Famia 
Lidwina y Mito Feliciana y famia 
Edwin Tromp y famia 
Fortunata Tromp y Famia 
Eveline Tromp y famia 
Juan y Jacoba Gomez y famia 
Mescos cu ruman: 
Nicolina Tromp y famia 
Simon Tromp y famia 
Sobrino(a) nan: 
Juni Wernet y famia, Mirella Wernet y famia, 
Miloeschka Boekhoudt y famia, 
Anthony Wernet y famia, Yvonne Tromp y famia, 
Vivian Gomez y famia, 
Francis Gomez y famia, Jeremy Kelly y famia, 
Ramsis Gonzalez y famia, 
Sherwin Gonzalez y famia, Melvin Gonzalez y 
famia, Stefanie Tromp y famia, 
Kimberly Tromp y famia, Natasha Tromp, 
Samantha Tromp y pareha, 
Edwin (JunJun) y famia, Soledad (Chichi) y 
famia, Ludmery Feliciana y famia, 
Elton Feliciana, Xiomara Gomez, Jeremy Gomez 
Madrina: Johanna Wolff 
Padrino: †Guillermo Tromp 
Mihor 
amigonan, 
bisiñanan, 
conocirnan, 
primo-y primanan, sua y cuñanan, ihanan. 
Tur su amigonan y ex coleganan di ATCO. 


Nos disculpa si nos por a lubida algun famia of 
conocir. 
Demas famia: Tromp, Wernet, Gomez, Croes, 
Kelly, Gonzalez, Feliciana, Fingal, Jeandor, 
Oseanna, Giel, Farro, Bikker, Henriquez, de 
Cuba. 


Ta invita pa e acto di condolencia y despedida cu 
lo tuma lugar na Royal Funeral Home diamars 
13 di Augustus 2024 di 2’or pa 4’or di atardi. 
Cremacion lo tuma lugar despues den seno 
familiar. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu hopi tristeza pero agradecido pa tur locual e a significa 
pa nos, famia ta anuncia fayecimento di nos Mama, wela y 
suegra stima: 


Sra Vda Petra Maria Labad-Tromp, 
Vuida di Wilfridus ”Willy” Labad. 
Cariñosamente yama: “Mama Petra, 
Petrita, Petronella” 
*18-11-1938 †05-08-2024 


Na nomber di su mayornan: 
†Dominico y †Apolonia Tromp-Leest 


Su yiunan: 
Monique y Anthony Giel-Labad 
Licette Labad y Eduard Leonardo 
Giovannie Carrera 
Su nieto(a) nan stima: 
Renzo Giel, Kaylly Lynn v/d Linde, Kay-shaun 
v/d Linde y Natasha Mia Feliciana, Joswil Giel 


Su Rumanan: 
† Myrna Cratz- Tromp y † Ambrioso Cratz y 
yiunan 
† Christina Gomes-Tromp y Dominico Gomes 
y Yiu 
† Roberto P. Tromp y † Betty Tromp-Croes y 
yiunan 
† Agnes Loefstop – Tromp y † Simon Loefstop 
† Oscar Tromp y Violanda Tromp- Boekhoudt 
Sra Vda Alda Thijzen-Tromp y † Arcangel 
Thijzen y yiunan 
† Jose Dominico Tromp y yiunan 
†Reynaldo Tromp y Effie Tromp-Geerman y 
yiynan 
†Johnny Tromp 
†Glenda Tromp 


Su único Iha: Jeritza Gomes 
Primo- y primanan, amigo y amiganan di Cas 
Marie y Cas Di mi Chepa. 


Demas famianan: Labad, Tromp, Giel, Van 
Der Linde, Leonardo, Themen, Leest, Cratz, 
Gomes, Croes, Thijzen, Geerman, Martinus, 
Kock. 


Ta invita pa asisti na e acto di entiero cual lo 
tuma lugar dialuna 12 di Augustus 2024 for di 
2:00 pa 4:00 di atardi na Aurora Funeral Home. 
Despues lo sali pa Santana Catolica na St.Cruz. 


Nos disculpa si den e momentonan duro aki 
nos por a lubida un of otro famia. 


Lagrima y flornan por seca, su recuerdonan y tur loke el 
a haci y significa pa nos, lo keda graba pa semper den nos 
mente y curason. 
“Cerca Dios mi alma ta na paz, ta di DJ’E mi salbacion ta 
bin” 
Salmo 62:1 


Cu inmenso tristesa nos ta anuncia fayecimento di nos ser 
stima: 


Sr. Pierre Romain Desormond 
mihor conoci na Haïti como “Ton Pepe” 
mihor conoci na Aruba como “Papa” 
*08-02-1946 - †02-08-2024 


Na nomber di: 


Yiunan: Walner, Ronald, Viviane, Stevenson, Tamara, 
Adeline, Andre 
Nieto(a)nan 


Amiga: Juon 


Rumannan na USA 


Sobrino(a)nan 


Sua y cuñanan 


Primo(a)nan, amigonan, conocirnan y bisiñanan 
Amistad nan na Seaport Casino y Crystal Casino 
Coleganan di trabow na Hyatt Hotel y Total Cleaning 


Condolencia lo tuma lugar na Aurora Funeral Home 
diabierna 16 di augustus 2024 di 7’or pa 9’or di anochi. 


Entiero lo tuma lugar na Aurora Funeral Home diasabra 
17 di augustus 2024 di 2’or pa 4’or di atardi. Despues lo 
sali pa Santana Central Sabana Basora. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Maria Rasmijn-Wernet 
*11-04-1943 - †09-08-2024 


Acto di entiero lo wordo anuncia despues 


Israel ta expande ordennan di evacuacion na Sur Gaza. Hamas kier 
planes pa un trato en bes di mas discusion 


(AP)—E ehercito Israeli 
a ordena mas evacuacion 
den parti sur di Gaza ayera 
trempan, un dia despues 
cu un atake aereo riba un 
scol den e norte a mata al 
menos 80 Palestino, segun 
un autoridad di salud lo- 
cal. E atake tabata un di e 
mas mortal den e guera di 
10 luna. 


Ta parce cu Hamas a pusha 
contra resumen di negocia- 
cion diahuebs riba cualkier 
propuesta nobo pa un alto el 
fuego. Den un declaracion, el 
a urgi mediadornan Merca, 
Egipto y Qatar pa entrega 
un plan pa implementa loke 
a ser acorda luna pasa, basa 
riba e propuesta di presidente 
Mericano Joe Biden “enbes 
di haci mas ronda di negocia- 
cion of propuestanan nobo 
cu ta duna proteccion pa e 
agresion di e ocupadornan.” 


Israel repetidamente a orde- 
na evacuacionnan en massa 
mientras su tropanan ta re- 
gresa na areanan destrui caba 
unda nan a bataya militan- 
tenan Palestino. E mayoria 
di e poblacion di Gaza di 2.3 
miyon hende a ser desplasa, 
frecuentemente varios biaha, 
den e teritorio redada. 


E ordennan di evacuacion 
mas recien ta aplica pa ar- 
eanan di Khan Younis, e se- 
gundo ciudad mas grandi na 
Gaza, incluyendo parti di un 
zona humanitario declara pa 
Israel pa cual e ehercito a bisa 
nan a mira raketnan ser lansa. 
Israel ta acusa Hamas y otro 
militante di sconde entre ciu- 
dadano y lansando atakenan 
for di areanan residencial. 
E zona humanitario a bira 


mas y mas chikito durante e 
guera cu e varios ordennan 
di evacuacion. Shen miles di 
hende a busca refugio den 
camponan di tent preta cu 
tiki servicio publico of a bus- 
ca shelter den scolnan, aunke 
ONU ta bisa cu centenares di 
nan a ser afecta directamente. 


Khan Younis a sufri destruc- 
cion masal durante un ofen- 
siva aereo y terestial na co- 


mienso di aña. Dies miles a 
guy atrobe siman pasa despu- 
es di un orden di evacuacion. 


E orden nobo a bin den pam- 
fletanan cu a cay for di shelo. 
Por a mira un huma den hor- 
izonte, centenares di famia 
cargando pertenencianan den 
nan brasa a bandona nan cas 
y shelter, buscando refugio 
elusivo. 
Den e teritorio ocupa di 


West Bank, cual a mira mas 
violencia desde cu e guera a 
cuminsa, e ehercito di Israel a 
bisa cu un ciudadano Israel a 
ser tira mata den un atake pa 
“teroristanan” den e area di 
Mehola Junction. E ehercito 
a bisa cu e “teroristanan” a 
los tiro for di un vehiculonan 
na otro autonan, y un otro 
ciudadano a keda herida. Sol- 
daatnan tabata persiguiendo e 
atacadornan. 


E atake aereo Israel diasabra 
a dal un moskee paden di un 
scol na Gaza City unda miles 
di hende tabata tumando 
refugio. E ehercito Israel a 
bisa cu el a mata 19 militante 
di Hamas y Jihad Islamico. 
Hamas y activistanan Pales- 
tino a disputa esaki, bisando 
cu dos di e 19 a ser mata 
den atakenan mas trempan y 
otronan tabata conoci como 
ciudadano of oponentenan di 
Hamas. 


E parti norte di Gaza ta ron- 
dona pa forsanan Israeli y ta 
corta mayormente for di e 
resto di mundo, y no tabata 
posible pa confirma indepen- 
dientemente storianan di am- 
bos banda. Lidernan Europeo 
y paisnan di Israel a condena 
e atake. 

Presidente nobo di Iran ta reapunta oficial sanciona pa ONU como hefe 
di e agencia nuclear di e pais 


(AP)—E presidente nobo 
di Iran a reapunta oficial- 
nan educa na Merca cu a 
haya sancionnan di ONU 
16 aña pasa como hefe di e 
departamento nuclear di e 
pais, segun telenoticia es- 
tatal a reporta ayera. 


Mohammad Eslami, 67, lo 
continua su trabao como hefe 
di e programa nuclear civil 
di Iran y lo sirbi como un di 
e varios vice-presidente. E 
reapuntamento di Eslami pa 
presidente Masoud Pezesh- 
kian ta bin mientras Iran ta 
keda bao sancion pisa pa e 
West despues di e collapse di 
un trato na 2015 cu a curva e 
actividadnan nuclear di Iran 
den un intercambio pa alivio 
di sancion. 


Pezeshkian a bisa durante su 


campaña presidencial cu e lo 
purba rebiba e trato nuclear. 
ONU a sanciona Eslami na 
2008 pa “participa den, di- 
rectamente asocia cu of duna 
sosten pa e proliferacion di 
actividadnan nuclear sensi- 
tivo na Iran of pa e desaroyo 
di sistemanan di entrega pa 


armanan nuclear,” ora e taba- 
ta e hefe di e Entrenamento 
di Industrianan di Defensa y 
Instituto di Investigacion na 
Iran. 


El a ser apunta como e hefe 
di e departamento nuclear di 
Iran pa prome biaha pa difun- 


to presidente Ebrahim Raisi 
na 2021, prome cu esey, for di 
2018, den e era modera di ex 
presidente Hassan Rouhani, 
Eslami a sirbi como minister 
di Transporte y Desaroyo Ur- 
bano. 


Eslami tin diplomanan den 
ingenieria civil for di Detroit 
University of Michigan y 
University of Toledo, Ohio. 
Merca, Francia, Britania y 
Alemania a acusa Iran di es- 
cala su actividadnan nuclear 
mas cu e limite cu el a acorda 
na dje den e trato di 2015 y 
di fracasa pa coopera cu e 
watchdog nuclear di ONU, e 
International Atomic Energy 
Agency. 


Iran a acusa Merca y su ali- 
adonan di sigui aplica san- 
cionnan economico cu mes- 


ter a ser anula bao di e trato, 
y a insisti cu su programa nu- 
clear ta pasivo y ta diseña pa 
genera electricidad y produci 
radioisotopes pa trata pash- 
entnan cu cancer y ta keda 
bao monitoreo constante di 
IAEA. 


Iran ta construyendo dos fa- 
cilidad di poder nuclear pa 
suplementa su reactor opera- 
cional di 1,000-megawatt den 
e ciudad di Bushehr, cual a 
bay online cu ayudo di Rusia 
na 2011. Bao di su plan di en- 
ergia den termino largo, Iran 
ta plania pa yega un capaci- 
dad di electricidad nuclear di 
20,000-megawatt. 


E nacion a enfrenta durante e 
ultimo lunas strobacion den 
coriente cu a afecta henter a 
pais. 


